text:
Kameme FmKameme Fm News
Uria wari ngavana wa Nyandarua, Waithaka Mwangi, gwikinyia mbere ya kamiti ya EACC
Uria wari ngavana wa Nyandarua, Waithaka Mwangi, gwikinyia mbere ya kamiti ya EACC
Uria wari ngavana wa kaunti ya Nyandarua Waithaka Mwangi na uria wari minista wa maai thirikari-ini yake Grace Gitonga nimekinyirie mbere ya kamiti ya kung’ethanira na ngukumio EACC kaunti-ini ya Nyeri na maikio ngono, mathaa manini tu thutha wa mutongoria wa thitango cia muingi Norrdin Hajji gwathana aikio ngono hamwe na maabitha angi atandatu a kaunti iyo.
Waithaka uria ukumagaritio ni wakiri wake arakuruhanio na ngukumio ya uheyani wa kandarathi ya utambia wa maai ma kunyuwa na maai ma giiko iria yari ya muigana wa ciringi mirioni mirongo itano.


c: text/html

text:
Kameme FmKameme Fm News
Minister Henry Rotich na Adan Mohammed kuhanyukio thibitari magikuirwo kuria irio iri na thumu
Maminista eri aria ni Henry Rotich wa kigina na murunawe wa wonjoria na iganda Adan Mohammed, maramukira urigitani magikuirwo gukorwo marariire irio iri na thumu.
Mutongoria wa mihang’o ya urigitani Jackson Kioko augite maminista acio nimarathurimwo na njira igwete onagutuika kurekuirwo maminista Henry Rotich na Adan Mohamed maiya gukorwo marariire irio iri na thumu kigomano-ini kimwe kia wonjoria nyumba-ini ya KICC.

robotstxt: allowed

filter: keep


text:
Kameme FmKameme Fm News
Mathiko ma mutumia gutiirio nginyagia ambe aracirio
Igongona ria mathiko ma mutumia umwe ni riratiririo thutha wa famiri ya mutumia ucio kuuga nonginyagia ambe aracirio niguo metikire athikwo mugunda-ini kwa muthuri wake.
Margaret Akosa wa kuuma Luanda kaunti-ini ya Vihiga augite nonginyagia mwari ambe aracirio niguo etikirie mwiri wa mwari urutwo mocari-ini ya Kakamega na uthikwo mwena wa Hamisi kaunti-ini oro iyo ya Vihiga.
Kurumirira uhoro ucio riu famiri ya muthuri wake iria irekinyitie mocari-ini iyo kuoya mwiri iraumanirie na kuhunduka na gucoka na mucii, guku makiuga ni mekuunanira njugwa niguo gukurana makinya maria megutacukia.


text:
Kameme FmKameme Fm News
President Uhuru gucera kuria gutari president ungi uri wakinya.
Mutongoria wa bururi Uhuru Kenyatta niathite aria maragacirithia thoko ya Marikiti mwena wa Old town Mombasa marikie wira ucio kwa ihinda ria mieri itatu yukite. Akiaria riria aracerete thoko-ini iyo President nioritie onjoria metikire kunyitanira na aria mahetwo wira wa kugaciria thoko iyo, niguo wira uriike naihenya.
Nake mumbunge wa gicigo kiu Abdulswamad Nassir niaratugiririe President akiuga niwe mutongoria wa mbere guceera na maguru mwena ucio.


text:
Kameme FmKameme Fm News
Atumia na mbeu njithi kaunti-ini ya Nyandarua kuurio mandikithie ikundi ciao niguo kwamukira ngombo
Atumia na mbeu njithi kaunti-ini ya Nyandarua nimoritio mandikithie ikundi niguo kwamukira ngombo kuuma gwi thirikari nene.
Kuringana na County Commisissiner wa kaunti ino Boaz Cherutich augite mbeca cia mbeu njithi na atumia ikoretwo igicoka kuri thirikari nene kuona ikundi iria ciuragia mbeca icio ni nini makiria na ti angi moragia mbeca icio na andu angi matikoragwo mandikithitie ikundi.
Oho Boaz augite mbaara cia kimucii ni ciongererekeire na gikiro kinene kaunti-ini ino ona thengia ya maobithaa a wathani gukorwo magithomithia muingi mogwati maria maumanagana na nguii na mbaara cia kimucii, Boaz akiuga aria makoretwo makinyitikana na mahitia macio ni makoretwo magitacukirio makinya ma kiwatho.


text:
Kameme FmKameme Fm News
Matereba aria makuaga miraa kuuma gicigo gia gatagati wa bururi kuheo mukana
Matereba aria makuaga miraa bururi-ini na makiria kuuma gicigo kia gatagati wa bururi nimahetwo mukana wa guikio ngono wona makorwo matikurumirira mawatho ma barabara.
Regional Commissioner wa gitaru giki Wilson Njega niwe uheanite mukana hindi ya mucemanio na honge cia ugitiri akiuga nimegutabania mungururio wa ngari ici mahinda kwa mahinda amu matereba angi matwarithagia na thibindi itari njitikirie na uguo ona imwe ciacio igacungiriria mitino miuru ya barabara.
Ningi Njega niacakaite gocokereria kwa wuici wa kahua uria uroneka ugicokereria akiuga management ya thothaiti niibatii imamenyithie riria kahua gaka gakinyia kwendio niguo gakaheo ugitiri uria wagiriire.
Ihinda-ini riu Njega augite mungururio wa kuhurana na njohi njuru nouguthii nambere indi Njega akoria honge ciothe kunyitanira mungururio-ini uyu namakiria agacakaya niuria magoti mararekereria aria manyitwo na bondi ya mbeca nini


text:
Kameme FmKameme Fm News
Makiria ma family 25 kuuma mwena wa Elburgon gutigwo matari na wuikaro
Makiria ma family 25 ituura-ini ria Kasarani mwena wa Elburgon, Molo sub-county, itigitwo itari na wuikaro thutha wa nyumba ciao kumunda mwaki utuku wa gukia umuthi. Agikira uhoro ucio mukonde, munini wa cibu wa mwena ucio Stephen Mwangi arauga ona gutuika family nyingi itinahota kuhonokia ona ki, gutiri mundu ona umwe ugurarire kurumira mutino ucio. Gukinyaria riu gutiri kurakurikana niki gicungiriirie mutino ucio wa mwaki.


text:
Kameme FmKameme Fm News
Kiama kia KNUT kuuga gutiri na ngucanio oro yothe gatagati ka atongoria ao
Kiama gia gutetera arutani kia KNUT kiugite gutiri ngucanio oro yothe gatagati-ini ka atongoria a kiama kiu. Mwandiki munene wa KNUT Wilson Sossion ningi niateteire ikinya ria kwandikira muikariri giti wa KNUT Mudzo Nzili na munini wake Samson Kaguma, marua ma kumatigithia wira akiuga atacukitie ikinya riu gigatiba.
Ihinda-ini oro riu Sossion niaugite arutani nimaratanya kugia na kigomano mucii-ini wa Mombasa kuria makamurika mathina mothe maria magumiire arutani.


text:
Gutiri ruriri guku bururi-ini rutakoragwo na unduire waguo ona thengia ya andu gukorwo matukanite mari kabira nyingi na kuria gwakinya ni mohiki unduire ndutigagwo na thutha, kuria thengia ya keki kanitha-ini uhiki wa ugikuyu utinagio gikwa ithenya-ini ria keki.
Unduire na ndini no ta mundu na muru wa nyina.
Thigiria gitii unyitanire na Wangui wa Muiruri agikurehera riboti ya mwanya igii uhiki wa mugikuyu onathengia ya kunyitithanirio kanitha-ini ni hari makinya maria makinyaguo thutha kuuma kanitha-ini.


text:
‘’Cukari uria uthiite nambere kuhithukio icigo-ini itiganite cia bururi nduri na thumu muthemba wa mercury, ta uria kwaniriirwo ni minister wa ugitiri wa thiini Dr Fred Matiang’i’’. Riboti ino irekereirio ni ruhonge rwa kuramata wuigiririki wa indo bururi-ini niruo KEBS, riria megwikinyitie mbere ya kamiti ya mbunge igii wonjoria na iganda.
KEBS igiikora haceke thutha wa guthing’iririo gutariria gitumi kia riboti yao kwaga kuringana na iria ya minister Matiang’i onathengia wao gukorwo makirutithania wira ta timu imwe hari kuhurana na wonjoria wa indo itakinyaniirie ikiro bururi-ini .


text:
Kameme FmKameme Fm News
Utungata wa tuhu wa NHIF niutanyitwo gukuruhania aria magumiirwo ni mitino ngurani
Utungata wa tuhu wa NHIF niutanyitwo gukuruhania andu othe aria magumiirwo ni mitino ya muthemba ngurani bururini, niguo kumahotithia kwamukira urigitani riri mabatara.
Uhoro uyu waniriirwo ni mutongoria wa bururi Uhuru Kenyatta, akiuga mangavana a county iria igumiirwo ni muiyuro nio mekwihokerwo gutigirira aria mahutitio ni thina ucio nimaingirio mutarataraini wa NHIF ya kurihirwo ni thirikari.
Akiaria macakayaini ma aria marakuire mutinoini wa ndemu mwena wa Solai Naikuru, President augite undu ucio ni ukuhuthia ngarama ya urigitani kuri aria othe mahutitio ni miiyuro.


text:
Kameme FmKameme Fm News
Thirikari ya Laikipia guthii nambere guthuthuria mathiirĩ maria matigirwo ni thirikari ya hau kabere
Thirikari ya kaunti ya Laikipia no ithite nambere guthuthuria uhoro wa mathiirĩ kihiri maria matigirwo ni thirikari iria yari hau kabere, itemi-ini ria kuriha ene kandarathi iria cirauga ciarutire wira.
Ngavana wa kaunti ino Ndiritu Muriithi augite makorire mathiiri ma makiria ma ciringi bilion 1.1, no ni marageria kuriha mathiirĩ macio magitungatagira muingi wa Laikipia uria wamathuriire ni guo ndugatigwo na thutha.
Oho Nderitu akauga tabariira nyingi marakora ni ciahetwo kigina kiingi makiria ma uria kwagiriire.


text:
Kameme FmKameme Fm News
Andu 3 gukua mutino-ini wa barabara ya kuuma Eldoret guthii Nakuru
Andu 2 nimakuire mutino-ini wa barabara ruci-ini rwa umuthi hakuhe na Annex barabara-ini nene ya Nakuru guthii Eldoret. 2 acio aria ni dereva wa ngari ya ukuui ya Northways hamwe na muthii umwe mutumia makuire thutha wa matatu iyo kuguthana na ngari nini muthemba wa subaru.
Andu aria magurarire nimarathaitirwo thibitari-ini ya Moi Teaching and Referral, riri dereva wa gari iyo nini aramukira urigitani wodi-ini ya aruaru ehire.


text:
Kameme FmKameme Fm News
President Uhuru kuuga waki wa reri ya SGR nĩũgũthiĩ nambere nginya taũni-inĩ ya Kisumu
Mutongoria wa bururi Uhuru Kenyatta niaugite waaki wa reli ya SGR uguthii nambere nginyagia town-ini ya Kisumu. Akiaria kigomano-ini gia kumurika uria waaki uguthii nambere rungu rwa Northern Corridor, president niaugite ena mwihoko wa kunyitanira na thirikari ya Uganda gutamburukia reli iyo.
Oho nioritie mabururi ma Africa ya irathiro magacirithie ugitiri, ihinda-ini riri wikinaai ukoretwo ugicaca.
Nake murunawe wa Uganda Yoweri Kaguta Museveni niaugire maundu maria marehaga mihinga riu nimateithuranitwo, na nikio kwiina mwihoko wa kugacirithia ukuui wa reli.


text:
John Kaguchia
-
KTV
Spika Kaguchia kuuria thikari itangikire aikari a Mukurwe-ini
Thirikari nene niyuritio itangikire na yake barabara gicigo kia umbunge kia Mukurwe-ini iria ikoretwo ari thina munene kuri aikari a mwena…Read More »
-
Kameme Fm
MCA wa wadi ya Ruguru Peter Kinyua gukua kuumana na thiina wa ngoro
MCA wa Ward ya Ruguru mwena wa Mathira niwe Peter Kinyua, uria uraringikire akiariria muingi mambura-ini ma Jamhuri, ituura-ini ria…Read More »
-
Kameme Fm
MCA wa guthukio Beth Nyawira kurutururwo nja wa bunge ya Nyeri nikwihumba nguo ya moko mang’ere
Oriri bunge ya Nyeri icokereirie ciikaro ciayo muthenya wa ira, MCA wa guthukio Beth Nyawira na uria urugamagirira mbeu njithi…Read More »
-
Kameme Fm
MCAs atumia kuuma Nyeri kũrio matige kwĩhumba nguo ngúhí múno
Oriri MCAs a bunge cia kaunti matari marahiuhia iti urugari,riu ndereti hiu niratemanirio thii-ini wa Nyeri,thutha wa MCA umwe kwenda…Read More »


text:
Kameme FmKameme Fm News
Githagathago kanitha-ini wa ACK Diocese-ini ya Kitale thutha wa arumiriri makiria ma 10,000 kutangatha ni makuuma kanitha ucio
Githagathago no kirathii nambere na gwithegea kanitha-ini wa ACK Diocese-ini ya Kitale,kuuria makiria ma arumiriri 10,000 matangathite kuuma kanitha-ini ucio,ni kiria kirerikana ni utongoria muuru wa Mbicobu Stephen Kewasis kaunti-ini ya Pokot ya Ithuiro.
Kuringana na arumiriri acio,Kewasis ndakoretwo akimathikiriria,kuuria maugite ndari na wuigiririki wira-ini wake eta Mbicobu kanitha-ini ucio.


text:
Kameme FmKameme Fm News
Onjorithia guku bururi-ini gukorwo na mwihoko ati utonga wa bururi ni ukugacira mwaka turorete
Onjorithia guku bururi-ini mari na mwihoko mwaka uguka utonga wa bururi ni ukugaciira, thutha wao gukorwo na ihinda riritu ria kiwonjoria mwaka uyu. Murugamirir munene wa Maridady Motors Erick Mwangi augite wendia wa ngari niguo uragumiirwo muno nigithagathago gia kiuteti undu uria uracungirriie aingi ao mahinge wira na gutigithia aruti aingi a wira.
Mwangi nioritie thirikari kugacirithia riera ria kiwonjoria niguo kuguciriria aigithia na makiria aria anini.


text:
Maitho mothe riu maroretio igoti-ini ikaru,hindi ino matigarite thi wa mathaa 28 macokio mothe hari ciira wa githurano gia tariki 26 makorwo mandikithitio na Rejistra wa igoti riri.
Mirango ya igoti ikaru iguikara imihingure nginyagia ihinda ria muico ria kwandikithia macokio, ari rio thaa thita cia utuku muthenya wa ruciu, gweterera macokio kuuma kuri kamiti ya ithurano na mihaka mbere ya nditimurano ya ciira wa githurano yambikwo muthenya wa keeri kiumia turorete.
Mwandiki witu wa mohoro Kimemia wa Mwangi na uhoro makiria.


text:
Meru FmMeru fm news
Mwarimu umwe kugwata kia inya muritwa wa mianka 11 nteere cia Kibera, Nairobi
Mwarimu umwe naingiritwe gituoni kia bolisi Milimani aaga mujiini wa Nairobi nyuma yaawe kugwata kia inya mwiji wa mianka 11 wa cukuru ya Toi, mutaaene jwa Kibera.
Nteto iriuga mwarimu uyu athithirie untu bubu biumia 2 bithiru na ngína muciari wa mwana ejire kumenya nteto iji riria onire mwaana ena uumo bwa gwita.
Amwe na bubu muthuganirua uyu nietikirite nthitango na Kamiti ya Arimu ni yambiriritie uchunkuuni mbere ya kujukiria mwarimu uyu hatua.


text:
Meru FmMeru fm news
Arungamiiri banene ba kampuni iria ciaretire kilo billioni 1 cia cukari guku Kenya kungwa mauri narua
Kamiti ya amwe ya urimi na biashara bungeni imunthi nikuirigirwa kuunga mauri arugamiiri banene ba kampuni mwanya mwanya ira ciaretire kilo billion imwe cia cukari aaga Kenya.
Kamiti ino tayari nirikitie kuunga mauri maminista Henry Rotich wa kigiina Dr. Fred Matiang’i wa ukaria na Mwangi Kiunjuri wa urimi, naara inya ikuirigirwa kwamukira riboti ya ucunkuuni bwa cukari ino kumenya keegua waabu iri na tumeu twa cuuma muthemba wa lead na mercury.
Kamiti ino ira itongoretue na ajumbe Kanini Kega na Adan Hajj nipeyaniite wirane bwa kweyana riboti ino bungeni ntugu ya alamisi kiumia giki mbere ya bunge kuthi kinogoko giikai
Ikagita kara mujumbe wa kworootwa Godfrey Osotsi akuuria thirikari kuinyangia cukuri ira yonthe iwatakaniite keenda kurigiiria itikawatithia aakenya mirimo na noontu nithukiitie arimi


text:
Kameme FmKameme Fm News
Mũirĩtu ũmwe gũtanahĩrwo na gakenge agĩka kĩgeranio gĩake gĩa KCPE
O riri kigerio gia kirathi gia kanana KCPE kiratirihagwo muthenya wa ira, murutwo umwe muiritu mwena wa Migori niaratanahiirwo na gakenge no niarahotire guthii nambere na kurikia kigerio giake ena ruo ruingi.
Aria makonainie na muiritu ucio maugite matiramenya kana megwitania gakenge kau na minista Dr Fred Matiang’i kana munene wa kanju ya igerio ya KNEC Prof George Magoha. Mwandiki mukaru ministry-ini ya githomo Dr Belio Kipsang niaugite mihang’o ya kurora kana kumark igeranio icio ikwambiriria na ihenya o uria kwahoteka.


text:
Kameme FmKameme Fm News
Ministry ya githomo kuurio gwithema kugathika mawatho matari na uteithio kuri ruhonge rwa githomo
Ministry ya githomo niyuritio gwithema kugathika mawatho matari na uteithio kuri ruhonge rwa githomo, na ithenya-ini riu mekirire maundu megie ugaciria wa githomo. Mutongoria wa kiama kia Ford Kenya Moses Wetangula oritie minister wa githomo Amina Mohamed atiganirie ona gwicurania ciigie mawatho ma muthemba ucio.
Ihinda-ini oriu Wetangula niaugite niguo gukorwo na umithio mbaara-ini ya ngukumio, nonginya muingi wone ekuirwo aria me gatu ona magitacukirio makinya ma kiwatho.


text:
Meru FmMeru fm news
Haji kurita watho Ministry ya ukinyaniria na ndwang’i ingi icunkunwe kumania na kiria gikwirikana na wamba bwa mbeca
Murungamiri wa mantu jegie nthitango guku Kenya Nordin Hajj naritite watho borisi bacunkune kiria gikwirikana na wamba bwa mbeca Ministrine ya ukinyaniria na ndwang’ine ingi cia thirikari.
Kuririkana kurina afisa Ministrine iu o amwe na ndwang’ine iu batumiire kaigwatia ga ntumiiri cia kuriira kiri nyomba cia nteto kwiya mbeca thirikarine.
Kiri watho buu buria buritiri munene wa borisi Joseph Boinnet Hajj augite areterwe Report ya ucunkuni buu mbere ya ntuku mirongo iiri na imwe ithira.


text:
Kameme FmKameme Fm News
Aikari a Kawangware gutungwo ni kimako thutha wa gukora kaana ka rukenge gatetwo githaka-ini
Aikari a Kawangware gutungwo ni kimako thutha wa gukora kaana ka rukenge gatetwo githaka-ini
Aikari a ituura ria Wanyee mwena wa Kawangware guku Nairobi maroka gutungwo ni kigagayo thutha wa gukora kaana ka rukenge gatetwo githaka-ini.
Amwe a aikari aria maaria na andiki aitu kaana kau geguikiritwo muhuko-ini wa munyore, na thutha-ini aikari acio nimahota gugatwara thibitari guthaitirwo.


text:
Kameme FmKameme Fm News
Ngwataniro ya NASA guthii nambere guthing’iriria nomuhaka maikare thi na thirikari
Ngwataniro ya NASA no ithiite na mbere kuuga nomuhaka thirikari iikare thi nao itemi-ini ria gutigirira iturwa nyingi cia utongoria niciagathikwo niguo maiganire. Akiaria mwena wa Githii senator wa Bungoma Moses Wetangula augite thirikari ndingitongorio ni president na munini wake mari aiki, indi nomuhaka mieke ingi iturwo.
Wetangula araragia hindi ya gwikira Richard Onyonka kambi-ini, mwerekera-ini wa githurano kia ubunge gicigo-ini gia Kitutu Chache ya muhuro. Githurano kiu kiria giatiririo kurumiriira gikuu kia umwe wa aria mahitahitanagira giturwa kiu mweri-ini wakanana, gitanyitwo muthenya wa ruciu.


text:
Kameme FmKameme Fm News
Arigitani a gikiro kia nurse guthii nambere kwiruma kini mugomo-ini wao
Omuthi ari thiku ya 36 kuuma arigitani a gikiro kia nurse maiga miro yao thii, nomathiete na mbere kwiruma kini makiuga matikunina mugomo wao nginya riria thirikari igetikira kumongerera micara.
Akiaria hindi ya mururungano kiharo-ini kia Uhuru park, munini wa mwandiki wa kiama kia arigitani Morris Opetu, nioririe ministry ya labour kwiyumiria na kurehe kihonia kia mugomo ucio.
Gukiri uguo Opetu nie endekithirie kigina kiria kirihonokagio thutha wa aruti wira anene a thirikari na atongoria athure kurengwo micaara ni SRC.
Ohinda-ini oro riu Opetu nioritie mutongoria wa bururi kuingirira ndugamano io niguo kurehe kihonia kia mateta mao.


text:
Uria wari ngavana wa Nairobi Evans Kidero na maabitha angi mugwanja a thirikari ya hau kabere ya kaunty ya Nairobi nimaikitio ngono ni maabitha a kuhurana na ngukumio bururi-ini EACC, kuria merigiriirwo gugakinyio igoti-ini na kuhingurirwo thitango itiganite ciigii ungumania na uhuthiri muru wa wabici.
Kidero uria ukinyirio wabici-ini cia EACC mathaa-ini ma thaa ikumi na imwe cia hwa-ini nierire andiki a mohoro ati we ndoi kiria gitumire aikio ngono, onagutuika ndumiriri ya mutabania wa thitango cia muingi Noordin Haji yugite mari na wuira muiganu wa Kidero na aruna ake kuhingurirwo thitango.


text:
Kameme FmKameme Fm NewsKameme News
Makiria ma arimi 1000 a mbembe aria mendeirie magetha mao ruhonge-ini rwa NCPB kwambiriria kwamukira marihi umuthi
Makiria ma arimi 1000 a mbembe aria mendeirie magetha mao ruhonge-ini rwa irio nyumu NCPB marambiriria kwamukira marihi mao umuthi.
Ona gutuika hau kabere arimi marerigiriire kwambiriria kurihwo muthenya wa ira, minista wa urimi Mwangi Kiunjuri augite arimi acio mekwambiriria kurihwo umuthi, na mbeca ciao iguiki accounti-ini cia bengi.
Kiunjuri augite nimekite uthuthuria wa kuigana na arimi aria menderie magetha mao NCPB noo tu mekurihwo makiria ma ciringi birion 1.4.


text:
Cukuru-ini wa guthomithania kothi cia moko wa Mukurwe-ini kaunti-ini ya Nyeri nikuo turacemania na Cecilia Wanjiru wa ukuru wa miaka 56.
Ona thengia yagukorwo agithoma na ciana cia rika ria mwari, Cecilia niatuire itua ria guthoma kothi ya kuramata mathitoo ona gutuika nianyururagio na kuonekana ta atete werekera wa muturire.
Na ta uria mwandiki witu Wanjugu wa Wachira aratutariria riu kiroto giake nikironekana gikirie gukinya thutha wa cukuru ucio kuuga niurathugunda gukamuhe wira wona arikia mathomo make.


text:
Meru FmMeru Fm Business
Arimu kuurua bathirie mugomo kana babutwe
Kamiti ya kurungamiira mantu jegie arimu guku Kenya TSC niyuritie arimu bathirie mugomo juria bathithitie na gucoka cukuru narua.
Ntumiiri iria iriti ni mukariri giti wa kamiti iu Lydia Nzomo iriuga mwarimu uria uticoka cukuru narua akajukirua itagaria ria ki-watho.
Amwe na jau atongeria ba biama bia arimu bia KNUT na KUPPET baugite arimu bagacoka cukuru bongerwa mucara juria korti yagitire bongerwe.Nkuruki atongeria bau baugite Minister wa kithomo Prof. Jacob Kaimenyi atiumba kuuga arimu bacoke cukuru niuntu korti niraugire mugomo jwao jutikaritue ni watho ondii thirikari itikuthingatira uria korti yagitire ibongere mucara. ………TEACHERS ORDER……….


text:
Kamiti ya hamwe igii urimi, wonjoria na iganda iri na kibarua gia kuhunga mahuri maminista 4 aria honge ciao ikuruhanitio na guuka gwa cukari wa ngungo na uria ucukiirwo gukorwo utari mukinyaniru bururi-ini.
Giikaro giki gitanywo guithiraniria mukenya uuma wa roboti iria ikoretwo itegutuarana riri murugamiriri wa ruhonge rwa gutigirira kiria kirenderio muingi nikiagiriru Charles Ongwae athiite nambere kuhoria ucuri iguru ria urehi wa fertiliser itari nginyaniru ikiro na ruri rwa wuigiririku wa indo.
Mwaura wa Ndung’u na uhoro makiria.


text:
Kameme FmKameme Fm News
Mumbunge wa tene wa Nyeri town Esther Murugi kuhonoka ciarera thutha wa ndege iria ikumukuite kugwa hi na hi
Uria wari mumbunge wa Nyeri town Esther Murugi ahonokire ciarera thutha wa ndege iria ikumukuite hamwe na andu a nyumba yake kugwa hi na hi mwena wa Nyeri. Uhoro makiria ugite ndege iyo iguire ihinda inini thutha wa kumbuka kuuma kiharoini kia ndege kia Nyaribo kaunti-ini iyo ya Nyeri.
Murugi uria wanatungata ta minister wa tabarira cia mwanya ndanagurara oro undu umwe na andu ake.Mwandiki witu wa mohoro Karanja Maina niaraniria na Murugi uria utariirie ati gutiri ona umwe wao ugurarire riri munini wa kamishna wa mwena ucio John Marete ekirire ndeto iyo mukonde.


text:
Kameme FmKameme Fm News
Igongona ria kiririkano kia aria mahutirio ni thariko ya mbomu guku bururi-ini mwaka-ini wa 1998 gutabanio
Thirikari ya America yugite no iguthii nambere na kuhurana na itoi cia wikinai ona thengia ya itoi icio gukorwo igitabania thariko kundu gutiganite.
Barothi wa America guku bururi-ini Robert Godec uria ukwaraguia hindi ya kiririkano kia aria mahutirio ni tharikiro ya guku bururi-ini mwaka wa 1998 niwe urutite murugamo uyu akiuga no meguthii nambere na guthundura mitaratara mirumu ya kuhurana na itoi icio na matigwitikira kuguoyohio ni tharikiro ciao.
Godec augite wira munene wa ikundi icio cia wikinai ukorwetwo uri kugayania mabururi maria mari urata undu uria augite matikuhota amu Kenya na America no iguthii nambere na kunyitanira maundu-ini matiganite.


text:
Atongoria a atumia guku bururi-ini nimokiriire mutongoria wa thitango cia muingi Keriako Tobiko thutha wake kwambika uthuthuria kuri mumbunge wa Kandara Alice Wahome agikuruhanio na mahitia ma kwenda guthoga maumirira ma githurano kia upresident na gutharikira abithaa wa IEBC gicigo-ini gia Kandara.
Matongoretio ni mumbunge wa Kigumo Wangari wa Mwaniki hamwe na uria wari murugamiriri wa atumia kaunti-ini ya Nyandarua Wanjiku wa Muhia atongoria aya maugite mumbunge Alice Wahome ndari mahitia o mothe aracukirwo kuona ati niguthaitira athaitagira kura cia mutongoria wa bururi ari ta murugamiriri wake gicigo-ini kiu


text:
Kameme FmKameme Fm News
Ambunge a ODM kuuria Raila ndagathikiririe aria maramenereria ikinya riake ria gucemania na President Kenyatta
Ambunge na masenata a kiama kia ODM ni moritie mutongoria wao Raila Odinga, ndagathikiririe aria maramenereria ikinya riake ria gucemania na mutongoria wa bururi Uhuru Kenyatta.
Makiaria thutha wa mucemanio wao uria Raila egwikinyitie,atongoria acio nimoririe Raila ahuthire mweke ucio kuhuranira ihoto iria akoretwo akiaria iguru wacio.
Ndumiriri yao ithomirwo ni muhuri mucarira wao Junet Mohammed.
Oho ni maigwithaniirie kumurika weru uria kiama kiu gikoretwo gikiruta wira makiuga ni megugikiira hinya makiria, na matigirire aria othe marateire iturwa ciao na mathuritwo na kiama kiu ni macoka iturwa-ini ciao.


text:
Kameme FmKameme Fm NewsKameme News
Mwene mbathi iria iracungiriirie mutino wa Kericho guikio ngono ni borithi
Mwene mbathi iretwo Homeboyz iria iracungiriirie ikuo itura-ini ria Fort Tenan barabara-ini ya Londiani guthii Muhoroni niwe Bernard Ishiundu, na muikariri giti wa sacco ya mbathi iyo niwe Cleophas Shimanyula nimaikitio ngono ni borithi.
Eri acio maikitio ngono riri utuiria wambiriirie wigii mutino ucio, uria gukinyiria riu ucungiriirie ikuo cia andu 56 thutha wa andu angi matanyihiirie atandatu gukuira thibitari makirigitwo.
Ihinda-ini oriu nake muikariri giti wa kiama kia ene matatu bururi-ini Simon Kimutai, niacakaite mutino ucio akiuga uronekana uhanikire kuumana na wagi wa wuigiririki makiria mwena wa ndereba wa mbathi iyo.
Akiaria na metha ya mohoro ya K24 Kimutai augite marekuira ndereba ucio ni gucunga aracungire, na akauga kuringana na watho mbathi cia guthii utuku ibatii gukorwo na matereba eri.


text:
Mateo 14:3-5
3-5Eropigʉ Ñure ĩgʉ wejẽdoreboro core Herode ĩgʉ pagʉ magʉ Felipe marapore ehma igo mera marapocʉpʉ. Ĩgʉ eropa iicʉ̃ ĩagʉ Ñu waĩyegʉ Herodepʉre õpa arĩ wereniguipʉ:
—Mʉ pagʉ magʉ marapore marapocʉgʉ Goãmʉ dorerire tarinʉgagʉ iiaa mʉhʉ, arĩripʉ Ñu ĩgʉre. Ĩgʉ eropa arĩra waja Herode ĩgʉre wejẽdiaripʉ. “‘Ñu Goãmʉ yare weremʉhtagʉ ãhrimi,’ arĩ pepima judio masa,” arĩgʉ erãpʉre güipʉ Herode. “Ñure yʉ wejẽcʉ̃ erã guabocoma,” arĩgʉ erãre güipʉ. Eropa güigʉ Ñure wejẽdiabiriripʉ. Eropa wejẽbiriqueregʉ ta ĩgʉre ñeha diridore, peresu iipʉ. Ĩgʉre eropa iicʉ̃ gamepo ĩgʉ marapo Herodia. 6Eropi Herode ĩgʉ masa dehyoaranʉ árĩcʉ̃ bosenʉ iipʉ ĩgʉ. Ĩgʉ eropa bosenʉ iicʉ̃ ĩgʉ marapo mago bosenʉ eranirã erã ĩhuro baya ĩhmupo igo. Igo eropa baya ĩhmucʉ̃ Herode mucubiripʉ. Eropa mucubirigʉ igore arĩpʉ:


text:
Mutongoria wa bururi Uhuru Kenyatta nieraniire gutongoria miario gatagati ka atongoria a kaunti cia Murang’a na Nairobi niguo gwetha kihonia kia naihenya kia ndugamano iria ikoretwo ho igii ugai wa maai gatagati ga kaunti ici igiri.
President aritii uu hindi ya igongona ria mathiko ma muini Joseph Kamaru kaunti-ini ya Murang’a thutha wa ngavana Mwangi wa Iria na atongoria angi a Murang’a kuhinyiria nonginya muingi wa Murang’a ugunike na maai maria moimaga kaunti-ini iyo na guthii kaunti-ini ingi.
Ma ta uria Mwaura wa Gunya aratutariria, murugamo uyu mweru wa president ni gikeno kinene kuri muingi wa Murang’a kwona kiriro na makaya mao nimekuhinga.


text:
Kameme FmKameme Fm NewsKameme News
Arimi kuuria thirikari irigiririe matumbi ma kuuma Uganda kuingira guku bururi-ini
Arimi a nguku mwena wa Molo kaunti-ini ya Naikuru nimathingatite thirikari igathike mitaratara mikiinyaniru ya kurigiriria matumbi ma kuuma Uganda kuingira guku bururi-ini mugaru na watho.
Arimi acio maugite nimakoretwo makiandikithia hathara nene amu matumbi macio ma Uganda marendio na thogora wa thi muno gukiringithanio na matumbi wa guku bururi-ini.
Nimathiite nambere na gucakaya makiuga thogora wa irio cia nguku niwongerekete na gikiro kinene undu uria uramacungiriria kwandikithia hathara nene ona makiria.


text:
Kamiti iria irarumirira mutino wa ndemu ya Solai iria yacungiriirie andu 48 gukua mwena wa Nakuru ni igiire na giikaro na mwene ndemu iyo Perry Mansukh. Agicokia kiuria kigii mutaratara uria warumiirwo hari kuriha family cia andu aria mahutirio ni mutino ucio, Mansukh ni augire kamiti iria yathondekirwo we ndaari umwe wa kamiti iyo o tiga kuruta arutire muigana wa ciringi mirioni 35 kuri kamiti iyo niguo kuriha family icio.
No ona kuri uguo, Mansukh ni auma na ihinda iritu hari gucokia kiuria gia kana ni aari na license ya kumwitikiria gwaka ndemu iyo undu uria mehoire mari na wakiri wake maheo ihinda ria mathaa 48 makorwo maruta marua macio.


text:
Meru FmMeru Fm Business
Nyomba ya kurara ya Iriani Secondary nteere cia Tharaka kuya gugikia narua
Into bia mung’ana jwa mbeca itikumenyeka nibiite na kuthira nyuma ya Nyomba ya kurara na riitwa ringi Dormitory ya Cukuru ya Secondary ya Iriani iria iri nteere cia Mukothima gicigone kia ubunge kia Tharaka kuya gugikia narua.
Kuringana na mwarimu munene wa cukuru iji ni ati mwanki juju jwaumiira ndaika inkai nyuma ya aritwa gukiira beeta iracine kiri mathomo ja rukiiri.
Mwanki juju jumirite ntuku inkai nyuma ya cukuru ithatu cia ruteere ruru iria ni Mukothima,Ntoroni na cukuru ya aari ya Kabuabua kwiingwa mwanka term ya ithatu kumania na gacagaca ya aritwa.
Mwarimu munene wa cukuru iji George Kiragu augite uchunkuni ibwambiritie kenda kumenya kaumo ka mwanki juju.


text:
Kameme FmKameme Fm NewsKameme News
Mutongoria wa bururi Uhuru Kenyatta gutetera kunyitithanio kwa honge cia borithi
Mutongoria wa bururi Uhuru Kenyatta niateteire unyitaniri wa borithi a AP na Kenya Police, akiuga muoroto ni kugaciria utungata kuri muingi wa bururi. Nioritie honge icio cia borithi cirute wira na wuigiririku wa gikiro kia iguru, na makiria gwithema na ngukumio. Araragia thingira-ini wa iregi hindi ya kwamukira makomishona eru a ruhonge rwa National Police Service Commission, na angi a ruhonge rwa IPOA.
Kahinda-ini kau minista wa ugitiri Dr Fred Matiang’i niaugite arongoreirie gukinyaniria kioneki gia President Kenyatta gia kugacirithia ugitiri na njira ciothe.Nake muikariri giti wa kamiti ya utungata wa borithi Johnstone Kavuludi uria urehera hamwe na murunawe wa IPOA uria urehera Macharia Njeru, na uria giturwa giake kirooywo ni Anne Makori, nimaugite mubango uyu mweru wa kunyitithania borithi niukunyita itemi inene hari kugaciria ugitiri.


text:
Kameme FmKameme Fm News
Muteti umwe guthama NASA na kwanirira kunyitanira na kiama kia Jubilee
Muteti umwe uranyitaga ngwataniro ya NASA mbaru kaunti-ini ya Kwale ni aniriire kurutithania wira na thirikari ya Jubilee akiuga ni anogetio ni mutongoria wa NASA guturia bururi uteti-ini.
Dr. Ibrahim Bulushi uria wahuranagira giturwa kia useneta kaunti-ini ya Kwale na kiama kia Ford Kenya, augite githurano-ini kugiaga na muhotani umwe uria wihitithagio kuringana na gatiba, akiuga Raila Odinga kuuga ni ekwihitithio ni muhuhutiko amu gutigiaga na mapresident eri ihinda-ini rimwe.
Oho Dr. Ibrahim augite ciama imwe thiinii wa NASA ni ikoretwo ikihatiririo ni kiama kia ODM akiheana ngerekano na uria NASA yatabanirie wamurani wa atongoria mbunge-ini ya bururi na wamurani wa ambunge thiinii wa EALA.


text:
Kameme FmKameme Fm News
Micaara ya President na munini wake gucerehurwo na ciringi 200,000
Mutongoria wa bururi na munini wake, atongoria othe a guthurwo ni muingi hamwe na maobithaa anene aria mandikitwo ni thirikari, nimegucerehuriirwo micaara yao kuma mwaka ukiite. Kuringana na kamitii ya kuramata micaara ya muingi SRC, mucaara wa president na munini wake warengwo na ciringi 200,000, mangavana, maseneta na abunge warengwo na makiria ma shilingi 100,000. MCAs nao maririhagwo ciringi 144,375 kuma ciringi 165,000.
Mangavana, anini ao, abunge na ma MCA nimaagia na igutha ringi thutha wa kwehererio marihi mamwe ma njoherera iria maraheagwo. Njoherera cia Sitting allowance kuri abunge niyeherio, na mathundura mutaratara mweru wa uria maricokagirio beca cia maguta kuringana na kuria mundu aumite. Serem arauga mutaratara ucio mweru wa kurenga micaara ni ukuhonokeria bururi makiria ma ciringi billion 8 omwaka.


text:
Andu atano aria ni hamwe na munini wa spika wa Nakuru Samuel Tonui, muikariri giti wa kigina gia CDF mwena wa Njoro William Langat na anini eeri a cibu nimakinyirio igoti-ini ria Naikuru magikuruhanio na ucogeri wa nguui gicigo-ini kia Nessuit gicigo-ini kia umbunge kia Njoro.
Marakuruhanio na ngahiha cia kinduriri iria itigite mathomo mathararite na njira nene kuria ona thengia ya mutabania wa mihang’o ya thirikari gicigo-ini kiu Mongo Chimwanga gwathana kambi ciothe cia ahooi toro ihingwo niguo ciana guthii thukuru, ndurumeni iitu yonanitie no arutwo anini tu makorirwo magikinyia thukuru muthenya wa umuthi.
Atano aya maguikara rumande nginya tariki 20 mweri-ini uyu.


text:
Kameme FmKameme Fm News
Francis Atwoli kuuria Raila atiganirie miito ya kwihitithio muthi wa keeri
Mwandiki munene wa ngwataniro ya ciama cia aruti a wira COTU Francis Atwoli nioritie mutongoria wa mungethaniro Raila Odinga atiganirie miito ya kwihitithio muthi wa keeri kiumia gikite ta uria abangite. Atwoli akiaria na andiki a mohoro nioritie Odinga gwiciria keeri na kuiga bururi mbere undu umwe na gwithema mirugamo miruru ya kiuteti iria ingithingithia urumwe wa kibururi.
Ihinda o riu Atwoli nioritie mutongoria wa bururi Uhuru Kenya kunanira njung’wa na Raila itemi-ini ria kurehe muingi hamwe thutha wa gukorwo magayukanitio na mithingi ya kiuteti.


text:
Mutongoria wa bururi umuthi kiroko niekire iceera ritekwirigiriiruo thukuru-ini wa muthingi wa Westlands ari thiku ya keri hari arutwo guikarira kigeranio gia KCPE, arutwo aria megwetereire mathaa ma guikarira kigeranio makinye mouma na gikeno kuona mutongoria wa bururi thukuru-ini wao kuria Uhuru amaheire umiriru na kumendekithiria uhotani kigeranio-ini kiao.
Mutongoria wa bururi uria ukumagaritio ni minister wa githomo Fred Matiang’i niaugire thirikari ni ikite ouria wothe ingihota gutigirira kigeranio kiu nigiatabanio uria kiagiriire.


text:
Kameme FmKameme Fm News
Spika Ken Lusaka gukindira kuhagurwo kwa Seneta Moses Wetangula
Spika wa mbunge ya Senate Ken Lusaka ni akindirire kuhagurwo kwa Seneta wa kaunti ya Bungoma Moses Wetangula ta mutongoria wa aria anini mbunge-ini ya Senate. Lusaka augire akinyaniirie itua riu thutha wa kwamukira maruwa kuuma kuri muhuri mucarira wa aria anini mbunge-ini iyo Mutula Kilonzo Junior, maruwa maria mekwonanitie ati ni githurano gitabanirio kiroko kia umuthi.
Ihinda-ini oro riu Lusaka ni ahithuririe ni ekwamukirite maruwa kuuma kuri murugamiriri munene wa ngwataniro ya NASA Norman Magaya ati ngwataniro iyo nditacukitie ikinya ta riu no indi maruwa macio matigukinyaniirie ikiro.
Kungi nakuo kiama kia Ford Kenya kiria gitongoragio ni Moses Wetangula nikimuuritie athii nambere na gukorwo na unyitaniri na ciama ingi iria iratwarana na mitaratara ya kiama kiu na oho gikauga kuringana na ngirimiti yao na NASA, ngwataniro ya NASA no iguthii nambere na kumurika mirutire ya wira ya thirikari.


text:
Kameme FmKameme Fm News
Namba nene ya aikia a kura kwerekera kũrĩa mathuranagĩra
Ndumiriri cia andiki a mohoro kuuma miena ngurani kuuga akenya aingi matirahahurwo ni itua ria mucirithania munene David Maraga rigii githurano kia muthenya wa ruciu.
Andiki aingi marauga namba nene ya andu aria maikaraga kundu ngurani,mari ngari-ini merekeire kuria mathuranagira. Ene ngari aingi aria twaraniirie nao marauga matirongerera thogora makiuria akenya matigeterere ndagika ya muico no gutikagie na ukunderu wa ngari matha-ini ma hwa-ini.Nao akenya aria twaraniria nao kuuma kundu ngurani mauga o moi makaroka githurano-ini ruci-ini tene.


text:
Kameme FmKameme Fm NewsKameme News
Aikari a Utawala gutabania mirurungano magiteta ni marori guthukia barabara na kumbura mbiri
Aikari a ituura ria Utawala guku Nairobi marokire gutabania mirurungano magiteta niundu wa marori ma mahiga na kagoto maria makoretuo magithukia barabara na kumbura mbiri,
Aikari acio mahingire barabara na makia matairi kuonania matukuya mao. Aikari marauga marori macio maria magiraga mahiga na kagoto kuuma qurry-ini ya Katani matumite andu marware ni rukungu hamwe na guuthukia barabara.


text:
Kameme FmKameme Fm News
Eugene Wamalwa kuuria thirikari cia kaunti ihimbirie njira ingi cia gutwithania ndugamano nja wa igoti
Igeria-ini ria kunyihanyihia macira maria mathiite nambere kwongerereka magoti-ini kaunti-ini itiganite,minister wa utamburukia wa mahinya Eugene Wamalwa ni oritie thirikari cia kaunti ihimbirie njira ingi cia gutwithania ndugamano nja wa igoti.
Eugene arutite miario ino kigomano-ini kiria kirarongoreirie gwikira hinya njira ingi cia gutwithania macira kuringana na gatiba kaunti-ini ya Mombasa akiuga macira maya ni marahuthira mbeca nyingi muno cia muingi iria ingihuthika na guteithia na maundu mangi.


text:
Kameme FmKameme Fm NewsKameme News
Ngavana Okoth Obado,Michael Oyamo na Casper Obiero gucokio rumande nginyagia gatano ga kiumia giiki riria magacokio igoti-ini ringi kumenya kana ni makarekererio na mbondi
Ngavana wa Migori Zacharia Okoth Obado, muteithiriria wake Michael Oyamo na muruti wa wira thirikari-ini ya Migori Casper Obiero makamenya kana nimakarekererio na mbondi muthi wa gatano kiumia giki.
Uu ni thutha wa atatu acio gukaana thitango igiri cia uragani thitango ya mbere ari kuraga Sharon Otieno na ya keri ari kuraga mwana wake utaari muciare wa mieri mugwanja.
Ciira wa atatu acio niuturaniirwo ni mucirithania Jessie Lessit igoti-ini ria Milimani.


text:
Kameme FmKameme Fm News
Ngavana William Kabogo kuhe aruti a wira makiria ma magana matano marua ma wira
Thirikari ya kaunti ya Kiambu ni ihete marua ma wira aruti wira ayo makiria ma Magana matano a ciibarua.
Akiaria thutha wa kumahe marua macio ma wira, ngavana wa kaunti iyo William Kabogo augite matacukitie ikinya riu na mworoto wa kugacirithia uruti wa wira kaunti-ini iyo.
Ningi Kabogo niaugite kaunti iyo ndikoretwo na migomo ya aruti a wira a ugima wa mwiri kumana na makinya maria matacukitie kurumbuiyia mabataro mao.


text:
Kameme FmKameme Fm News
Mumbunge Nelson Koech guukirirwo thutha wake kuuga niarathagathaga mutaratara wa kugiria guikagio ngono gwa ekuirwo a ngukumio muthia-ini wa kiumia
Mumbunge Nelson Koech guukirirwo thutha wake kuuga niarathagathaga mutaratara wa kugiria guikagio ngono gwa ekuirwo a ngukumio muthia-ini wa kiumia
Gikundi kimwe kia ambunge nigiukiriire mumbunge wa Belgut Nelson Koech, thutha wake kuuga niarathagathaga mutaratara wa kugiria borithi guikagia ngono ekuirwo a ngukumio muthia-ini wa kiumia.
Ambunge acio matongoretio ni Mark Nyamita wa Uriri na Samuel Atandi wa Alego Usonga, marenda ekuirwo maikagio ngono mathaa omothe ona utuku gatagati na matikarekagiririo na bondi nginyagia utuiria urike.


text:
Kameme FmKameme Fm News
Ihinda ria utungata wa amember a kamiti ya IPOA gukinya muthia na kuneyana riboti yao kuri CS Matiang’i
Ihinda ria utungata wa amember a kamiti ya kumurika mirutire ya wira ya maobitha aborithi IPOA nirikinyire muthia, na maneana riboti yao kuri minister wa ugitiri Dr. Fred Matiang’i. Muikariri giti wa kamiti iyo Macharia Njeru augite mamwe ma amundu maria kamiti ino yendekithitie ni kugathikwo mitaratara thi-ini wa ruhonge rwa borithi iria ikuhotithia o abithaa wa borithi gukuaga murigo wake niguo muingi ukorwo na mwihoko na ruhonge ruu.
Mwena-ini wake mutongoria wa thitango cia Muingi Noordin Haji nirotie Bunge gwika mituki gutigiriira gutigukorwo na mwanya thi-ini wa kamiti iyo niguo kihooto kia mukenya githii nambere kugacirithio.
Nake minister wa ugitiri Dr. Fred Matiangi niaugire thirikari ndiri na mubango o wothe wa kunina kamiti iyo, na augi nimekurutithania wira na honge itiganite gutigiriira ningwathundwo mbondi iria igucagura amember eeru a kamiti iyo.


text:
Hindi iria mutumia e thabari-ini yake ya kuheo mwana, akoragwo na mwihoko munene kuona akoragwo erigiriire kuona mwana wake na mwihoko munene.
Ihinda ria kuohoka nirio rikoragwo riri iritu muno na kuringana na uhoti wa Ngai atumia amwe makaheo ciana ciao na njira ya mutugo no gicunji kingi kinene macungagirirwo guthinjwo niguo kuhonokia mioyo yao na mwana uria wi nda.
Mercy Wangui niumwe wa atumia aria maturaga na nguraro thutha wake kuneneha ngoro thutha wa guthinjwo na riu ngoro yake ituraga yuraga maai maria manenehetie nda yake na gutiri kuramenyeka gitumi nikii.
Gathoni wa Nyambura niaracereire Wangui mwena wa Githurai na aratuhaririria riboti ino.


text:
Kameme FmKameme Fm News
Atongoria ngurani kugathiriria utuuro wa minista wa tene mutigaire GG Kariuki
Atongoria ngurani nimagathiriirei utuuro wa minister wa tene mutigaire GG Kariuki. Makiaria hindi ya igongona ria mahoya kanitha-ini wa St Andrews PCEA guku mucii-ini wa Nairobi, atongoria acio maugire GG Kariuki aigaga mabataro ma muingi mbere ya mabataro make kiumbe. Atongoria acio ningi nimaugite GG Kariuki arari mwendi andu na niaratungatagira muingi wa bururi na njira igwete.
Nao andu a family maugie ona thengia wa gukorwo uteti-ini kwa ihinda iraya GG Kariuki niaracaragia mahinda ma guikara thi nao.


text:
Kuumana na gucenjia kwa mikire ya maundu sekta-ini ya ukui kumana na ucindani wa sacco itiganite cia ngari cia muingi, riu onjoria sekta-ini ino matigitwo matari na wiki tiga guteng’erania na mahinda o sacco igietha njira o ciothe cia kuguciriria athii, riu gukite tuk tuk cia kiriu na kuhitukira ugemu na waki wacio, ndungikurana utiganu wacio na mbathi cia kiriu.
Turacera nginyagia mwena wa Thika haria turacemania na Edwin Kamunya mwanake wa miaka 19 na mwonjoria wira-ini wa tuk tuk no ino ni ikiritie njano amu gutire utarenda gukuo niyo.


text:
Kameme FmKameme Fm News
Mutongoria wa bururi Uhuru Kenyatta kwamura Dr Fred Matiang’i ta minista uria ukurugamirira ugitiri wa thi-ini
Mutongoria wa bururi Uhuru Kenyatta niamura minister wa githomo Dagitari Fred Matiang’i gutuika minister wa ihinda wa ugitiri wa thi-ini kurumirira gikuu kia minister Joseph Nkaissery.
President augite atacukitie ikinya riu itemi-ini ria gutigirira mihang’o ya kugacirithia ugitiri wa muingi ndinahotoma niundu wa gikuu kiu. Oho nioritie akenya magie na wetereri riri uthuthuria wiigii kiria gicungiriirie gikuu kiu urathii nambere.
Ihinda-ini oro riu mutongoria wa bururi niaugire bururi niworwo ni njamba ya bata riri nake orwo ni murata wake wa hakuhi.
Hau kabere mutongoria wa aria aingi bunge-ini Aden Duale niekugite thirikari ni ikwambika mitaratara igwete ya gutigirira githurano turorete giatabanio na njira ya thayu amu ucio niguo urari wendi wa Nkaissery.
Ihinda-ini oro riu nake muhuraniri wa giturwa kia ungavana kaunti-ini ya Kajiado na kiama kia Jubilee na uria hau kabere wari minister wa ugitiri Joseph Ole Lenku augite ruriri rwa ukabi nirworwo ni njamba ya bata.


text:
Kanju ya ataaramu a honge itiganite nimathiite na mbere guthing’iriria atongoria a kiuteti kuuma miahu yothe gutiga guukirira kamiti ya ithurano na mihaka IEBC makimoria gutia wirugamia wayo ta kamiti ya gigatiba.
Kuhitukira ndumiriri ya muikariri giti wa kanju ino Ababu Namwaba kanju ino ningi niyukiriire igeria ria NASA ria kuhingiriria maabitha a IEBC gutabania githurano giukite, makiuga ni kihooto kia mukenya o wothe gutua itua ria guikia kura kana kwaga guikia kura hatari kuingirira uria ungi.
Ningi kanju ino niithingatite president Uhuru Kenyatta guikira kirore mutatara wa guikira mogaruruku watho-ini wa githurano.


text:
Spika wa mbunge ya bururi Justin Muturi niathingatite ambunge kuiguithaniria kana nihari bata wa mutaratara wa gwitaga aminister ciikaro-ini cia mbunge gucokia ciuria ta uria kwahanikaga hau kabere.
Muturi akiaria ari mwena wa Mombasa augite undu no ukorwo uri wa kiguni kinene hari mbunge mihang’o-ini yayo ya kumurika uruti wa wira wa aminister.
Ihinda-ini oriu mutongoria wa aria aingi Aden Duale niokiriire mbunge ya senate, akiuga makoretwo magondereire wira-ini wao wa kuhitukia mitaratara ya watho iria ingikorwo na kiguni kuri akenya.


text:
Minista wa utamburukia wa maahinya Mwangi Kiunjuri, niagiire kiene kura ya mawoni iria kuratuika ikitwo ni kambuni imwe ya kuuma America iria ihetwo kandarathi ni NASA na iria yonanititie mutongoria wa ngwataniro iyo Raila Odinga ari mbere ya mutongoria wa bururi Uhuru Kenyatta kihitahitano-ini gia kuingira thingira wa iregi.
Kiunjuri oigite kura iyo ya mawoni iria ikitwo ni kambuni ya John Zogby ni ya maheni na itanyitwo kuhingica akenya mbere ya githurano kia mweri turorete.
Mwandiki witu wa mohoro Kimemia wa Mwangi na uhoro makiria.


text:
Ateti na ciama cia giuteti nimeyariire kuiyukia iturwa cia utongoria hindi ya githurano kinene tariki inyanya mweri ukite riria muingi wa bururi ugakinyaniria kihoto kiaguo gigatiba guthurania ngano na thawani na gucagura atongoria aria mekuinia mithigi miaka itano yukite.
Ona thengia ya gukorwo kiama kia Jubilee nikio kiri na uge munene kaunti-ini ya Murang’a, ateti aria mararirukia bendera yakio nimatungitio uregani ni aria marugamite na ciama nini kana mari andu kiumbe.
Thi-ini wa tabarira ya Kigeri 2017 umuthi tukuorotithia ndurumeni itu kaunti-ini ino iria niyo ya mugwanja hari utonga ikiringithanio na kaunti iria ingi 47.


text:
Kameme FmKameme Fm News
Muhotani wa githurano gia gucokerwo kwanirirwo thaa 3:30 cia hwa-ini umuthi
Akenya nimekumenyithio muhotani wa githurano kia utongoria wa bururi kiria kiratabanirio muthenya wa kana ga kiumia kihituku. Munini wa muikariri gitii wa kamiti ya ithurano na mihaka IEBC Consolata Nkatha , augite makinyaniirie itua riu thutha wa igeria riao ria gutabania githurano thi-ini wa kaunti 4 iria ciagumiirwo ni ngahiha hindi ya githurano kiu kuringa ihiga. Nkatha augite namba ya aikia akura kaunti-ini icio, itingicenjia maumirira maria marikite gukinya ona kura ciao ciothe cingiheywo namba igiri. Kumana na undu ucio kamiti ino niyuritie aria marahuranagira giturwa kiu mekinyie Bomas thaa kenda na nuthu.


text:
Kameme FmKameme Fm News
Maseneta a NASA kuiguanira kweheria Moses Wetangula ta mutongoria wa aria anini mbunge-ini ya Senate
Maseneta a NASA ni maiguaniire kweheria Moses Wetangula ta mutongoria wa aria anini mbunge-ini ya Senate.
Kuringa na mutongoria wa aria anini mbunge-ini ya gibururi John Mbadi, anene a ciama iria ciumbite ngwataniro ya NASA matiikarite thi na makaiguanira kweheria Wetangula.
Oho Mbadi ni akaniite uhoro ati ODM iri na itanya ria ghutunya iturwa cia utongoria mbunge-ini iria cikariirwo ni ambunge a Wiper na Ford Kenya.


text:
Igooti inene niriathanire mumemerekia Jacque Maribe ekwo uthuthuria wa guthuurimwo kana ena meciria makinyaniru nake mwendwa wake Joseph Irungu uria urananio Jowie akarigitwo nguraro cia rithathi mbere ya metikite thitango iria imagumiire ya uragani muthenya wa Jumatatu kiumia giukite.
Uu ni kuringana na itua ria mucirithania Jesse Lessit uria urathikiriria ciira uyu kuria eeri aya nio ekuirwo anene hari gikuo kia mwonjoria Monica Kimani uria wakorirwo oragiirwo gwake mucii na mwiri wake ugaikio mbabu kiambiriria-ini kia mweri muhituku.
Thitango ici ikinyaniirio thutha wa mutongoria wa thitango cia muingi Noordin Haji kuuga mwena wa thitango uri na wuira muiganu wa gukundika eeri aya.


text:
Kameme FmKameme Fm News
Mundurume umwe kuragwo ni aici a mahiu Laikipia
Mundurume umwe kuuma ituura ria Nginyei mwena wa Umande kaunti-ini ya Laikipia niaroragirwo hwai wa ira ni ekinai a wuici wa mahiu aria marethaite na micinga. Kuratuika ekinai acio marahithukiire mucii wake na maramba marathinja mburi niguo marie na thutha wa mundurumwe ucio kumagiria methare na mahiu make maramuratha.
Agikira uhoro ucio mukonde cibu wa ituura riu Wang’ombe Wanjau augite muthuri ucio arakuire agitwarwo thibitari ni aikari a ituura riu. Oho niaugite maabitha a borithi nimarethana na ekuirwo acio itemi-ini ria kumatacukiria makinya ma kiwatho.


text:
Kameme FmKameme Fm News
Arimi kuhinyiriro mekirire urimi gukira waki wa nyumba cia gukombora
Arimi nimahinyiriirio matikaniine migunda ya kurima, ona magiakaga nyumba cia gukomborithia; itemi-ini ria kugacirithia urimi bururi-ini.
Muikariri giti wa thothaiti ya E-Farm Wallace Mwaura niaugite ona gutuika nyumba cia gukomborithia ni njega, urimi ndubatii kuriganira amu niguo munyiginyigi wa utonga wa bururi.
Akiaria hindi ya mucemanio wa o mwaka wa thothaiti iyo, Mwaura niaugite Kenya ina uhoti wa gukuria irio nyingi makiria cia kurio na kwendia nja ya bururi.
Ihinda-ini riu amemba a thothaiti iyo nimahitukirie kigina kia ciringi milioni 400 cia kwandandura urimi wa uuki, na maguta ma mbariki.


text:
Kameme FmKameme Fm News
CS Joe Mucheru gwikinyia mbere ya kamiti ya Senate
Muthia muthia minister wa mohoro na ukinyaniria Joe Mucheru ni ekinyirie mbere ya kamiti ya Senate igie mohoro na ukinyaniria niguo gucokia ciuria cigie kuhorio kwa mitambo ya nyumba imwe cia mohoro.
Mucheru ni augire gitumi kinene gia gukorwo ategucokia kiuria kiu ni gukorwo ni kuri na ciira wigii kuhorio kwa mitambo iyo wambikitwo igoti-ini oro hamwe na gukorwo ikinya riu riatacukirio ta njira ya guthaitira ugitiri wa bururi.
Mwena-ini wake muikariri giti wa kamiti iyo Gedion Moi augire ni Akenya marenda kumenya gitumi gia kuhorio kwa mitambo iyo na uguo no meguthii na mbere na guthing’eriria minister kumahe uhoro makiria.


text:
Kaunti commissioner wa Kitui Samuel Kimiti niarutiire mukaana aria othe mari na mbere biacara cia kamaari hamwe na aria marendia njohi njikirire mukaana kaunti-ini iyo akiuga aria mekunyitikana nimegutacukirio makinya marumu ma kiwatho.
Aritie uu gicigo-ini kia umbunge kia Mwingi riria aracemanitie na anini a kaunti commissioner, macibu hamwe na anini ao, Kuria ongereire kuuga aria marenda gutwarithiya biacara cia kamari na kuigithiya makorwo na marua kuuma kuri mbodi ya kurata ciuthi cia kamari.


text:
Meru FmMeru fm news
KNUT gukiriira kiama gia KUPPET
Kiama kia arimu kia KNUT ikimeneretie na urito bunene kiama gia KUPPET nikiria bakuuga batikunogana na na mathiina ja arimu aja nthigurune.
Akiaria kagita ka mucemanio jwao jwa mwaka omwaka jwa KNUT rwang’ine rwa Marsabit, muniini wa mwandiki munene wa KNUT Hesbon Otieno ariuga kiama gia KUPPET agikwinyangia mbeca cia arimu.
Oho Otieno augite nibakwaraniria na kamiti ya kwaandika aarimu aa nthigurune niyo TSC iguru ria mathiina jaja jao jaria jagutuma benda kugoma kethira jatiingua.


text:
Kamiti ya kuramata thogora wa maguta bururi-ini ERC niirekereirie mathogora meru ma maguta kundu gutiganite bururi-ini, mathaa manini thutha wa mutongoria wa bururi Uhuru Kenyatta guikira kirore mutaratara wa watho wa kigina wa mwaka uyu.
Watho uyu uria uguithitie igoti ria VAT indo-ini cia maguta kuuma gicunji kia 16 hari igana nginya gicunji kia 8 hari igana, wikiririrwo kirore kiroko kia umuthi thutha wa kuhitukio na njira ya githagathago mbunge-ini muthenya wa ira na uguo ni kuuga thogora wa petrol uguite na ciringi 8.80, dithuru ikagua na ciringi 7.35 guku maguta ma tawa makiongererwo na ciringi 10.71.


text:
Riendekithia ria kuhe makanjura a hau kabere kigina kia ukuru-ini niiyumiritie ringi guku bururi-ini thutha wa ngavana wa kaunti ya Naikuru Lee Kinyanjui kuria amember a mbunge ya kaunti iyo metikire kuhitukia ndereti ino wona yatemanio mbunge-ini ya kaunti iyo.
Akiaria thutha wa mucemanio na mayor hamwe na kanjura a hau kabere, Kinyanjui augite ikinya ria kwaga kuhe atongoria aya a hau kabere kigina kia ukuru-ini nikuo gutumite aingi ao makorwo magikuruhania na ciiko cia ungumania ,kuona hindi iria me watha-ini matigagirira nimaungumia mbeca cia muingi niguo magacihuthira matuku-ini ma thutha.


text:
Kameme FmKameme Fm News
Murugamiriri wa atumia Nyandarua Faith Wairimu kwagira kiene itacukia ria NASA kumba mbunge cia andu “Peoples Assembly”
Murugamiriri wa atumia kaunti-ini ya Nyandarua Faith Wairimu Gitau ni agiire kiene itacukia ria ngwataniro ya NASA kumba mbunge cia andu nicio “People’s Assembly”, akiuga ucio ni undu utangihotekeka amu ngwataniro iyo ina namba nini ya MCAs hamwe na atongoria aria athure. Faith augite kumana na ithurano cia mweri wa kanana iturwa nyingi ciahotanirwo ni Jubilee nake mutongoria wa NASA no njira cia gute mahinda arambika na kuhahura muingi. Ihinda-ini oro riu agakumithia Raila Odinga ni kuuria arumiriri ake magomere indo imwe kuuma gwi thirikari, akiuga guku nikumahitithia kuona wee aikaraga Nairobi emugitire no arumiriri ake no thina mararia icagi-ini.
Kungi nakuo atungatiri nimataritwo makuurane mawira mao maria metiirwo, ithenya-ini ria kuoya mirugamo ya giuteti onakana kwenderera mwena umwe.
Uge ota uyu wacokerwo ni muikariri giti wa kanitha wa AIPCA Dandora Solomon Ngechu uria uugite murugamo wa kanitha ni kurugama na thirikari iria iri wathani-ini na kuhunjia thayu na urumwe kuri bururi wothe gutekumakania kihumo kia mundu.


text:
Atongoria a ikiro itiganite nimathiite nambere kugathiriria ikinya ria President Uhuru Kenyatta na mutongoria wa mungethaniro Raila Odinga niundu wa gwitikira kunanira njung’wa na gukinyia muthia githagathago kiria kiragumiire bururi.
Mutongoria wa kiama kia Thirdway Alliance Ekuru Aukot augite ikinya riri ni ria uugi na rironania wendo wa bururi riria megutiganiria mirugamo yao niundu wa bururi.
Ona kuri uguo augite nimagiriirwo kuruta thinjo kumana na mauru maria makorete bururi rungu rwa utongoria wao.


text:
Marihi mothe ma njoherera kuri timu ya bururi Harambee Stars nimekurihwo.
Uu ni kuringana na uge wa munini wa mutongoria wa bururi William Ruto, uria ugucereire imwana cia MIGHNE iria igutabanagia mehaririria macio kiharo-ini gia Kasarani rucini rwa umuthi.
Ningi Harambee Stars ni meriirwo kimanjika gia ciringi mirioni mirongo itano, wona mahoota ngucanio yao na Ethiopia muthenya wa kiumia.
Harambee moimire draw ya 0-0 magithaka muthenya wa jumatano wiki ino bururi-ini wa Ethiopia.
Ici ni hitahitano cia gwetha mweke wa gutungata thi-ini wa hambatano cia AFCON mwaka tukite.


text:
Kameme FmKameme Fm News
Family imwe gucinirwo nyumba kurumirira ngucanio ya mugunda Kinangop
Family imwe kuuma itura ria Kienjero Murungaru Kinangop riu matwikite ahoi a wuikaro thuutha wa nyumba yao gucinwo kumana na ngucanio ya mugunda.
Family ya Mary Muthoni Wainana iraciniirwo indo ciothe ,nguo cia gwikira na riu irahoya uteithio kuri andu a wendi mwega kuona ona nguo cia ciana cia cukuru iraciniirwo nyumbai-ini iyo.
Family iyo ikoretwo igiikaro muganda-ini ucio kwa ihinda inene ria makiria ma miaka 20 uria ihetwo irore ni mundu uria wagurire mugunda ucio gugikuirwo aria mendirie mugunda ucio nio marenda family iyo ithame niguo iigwatire mugunda ucio ringi ona thutha wa kuwendia..
Family iyo yugite andu aria maracinire nyumba iyo ni moikaine no gukinyaniria na riu gutiri mundu ona umwe wiikitio ngono riu magikaira thirikari nene na makiria honge cia ugitiri ikorwo igika utuiria wa na ihenya na gwikia ekuirwo othe ngono.
No chief wa Murungaru Joseph Kimani augite ngucanio iyo ya mugunda gatagati ka mwendi na muguri ni matwaranite kinya igoti-ini na utwiria warika aria mekunyitikana na mahitia ma gucinira family iyo nyumba ni megutacukirio ikinya ihiu ria kiwatho.


text:
Kameme FmKameme Fm News
Mũnene wa thitango Keriako Tobiko gwathana ũtuĩria wambĩkwo wĩgiĩ tharĩko kũrĩ andĩki a mohoro mũthĩ wa ira
Munene wa thitango cia muingi bururi-ini Keriako Tobiko niathite Inspekta General wa borithi Joseph Boinett kwambika utuiria wa naihenya wigii thariko ya muthenya wa ira kuri andiki eri a mohoro mucemanio-ini wa NASA.
Andiki acio eri umwe wa Royal Media na umwe wa Nation Media maratharikiirwo ni nyanake iria ni arumiriri a NASA wabici-ini cia kiama kia Wiper guku Nairobi. Tobiko athanite aria meguikio ngono makorwo makihingurirwo thitango mituki.


text:
Kameme FmKameme Fm News
MP Jeremiah Kioni kuuga mbunge ndiri na wiiki o tiga kuhitukia mendekithia ma president
Mumbunge wa Ndaragwa Jeremiah Kioni augite mbunge ndiri na wiiki o tiga gutigirira mendekithia mamwe ma mutongoria wa bururi nimaahituka, amu kuringana na budget ya mwaka uyu nomuhaka thirikari ikorwo na kigina gia kuigana.
Kioni augite gutiri kundu kungi thirikari ingiruta mbeca o tiga kuhitukira igoti, na uguo nomuhaka Akenya meharirie gukorwo na ihinda iritu ria kimbeca kwa ihinda inini, mbere ya njira cia gwethana na kigina kiu cionekane.
Ona kuhaana o uguo Kioni niaugite nomuhaka honge cia thirikari na anyiti itemi maunanire njung’wa niguo gwetha njira cia kunyihia mahuthiro ma thirikari na makiria kunyihia iturwa cia utongoria.


text:
Kameme FmKameme Fm News
Arigitani arĩa makuruhanire na gũthĩnja mũrwaru ũmwe kĩmahĩtia thibitarĩ-inĩ ya Kenyatta gwĩkinyia mbere ya kamĩtĩ mbunge
Arigitani a ikiro itiganite thibitari-ini nene ya Kenyatta aria makuruhanire na guthinja murwaru umwe kimahitia nimekinyirie kamiti-ini ya bunge iigie ugima wa mwiri.
Arigitani aria mamukirire murwaru ucio maugite nimarumiriire mutaratara uria wagiriire kuringana na maratathi maria mari ho gutambura murwaru ucio mbere ya kumuneyana niguo athinjwo.
Nao arigitani aria marutire wira ucio maugite nimamakire thutha wa kwaga thakame iria yamatiire mutwe-ini wa murwaru ucio na thutha ucio niguo mamukirire ndumiriri ati tiwe wabatie guthinjwo mutwe.


text:
Kameme FmKameme Fm News
Mihang’o ya gukurana miiri ya andu 15 aria makuiriire mutino-ini wa mwaki thoko-ini ya Gikomba igatanio ruciu
Mihang’o ya gutambura miiri ya andu 15 aria makuiriire mutino-ini wa mwaki thoko-ini ya Gikomba igatabanio muthenya wa ruciu mocharini ya Chiromo. Ihinda-ini o riu makiria ma andu 60 aria magurarire mutino-ini ucio no marathii nambere kwamukira urigitani thibitari-ini nene ya Kenyatta.
Murugamiriri wa ihinda wa thibitari iyo Dr Thomas Mutie augire mareka uria wothe mangihota gutangikira andu acio onagutuika aingi mena mahia ma gikiro kia iguru.
Ihinda-ini oro riu ahuri biacara thoko-ini iyo nomaratara hathara kurumirira mutino ucio uria kihumo kiaguo gitakurikanite.
Nake seneta wa Nairobi Johnstone Sakaja nioritie honge cia utuiria gwika mituki hari gutuiria kihumo kia miaki iria ikoragwo igicina thoko ya Gikomba mahinda kwa mahinda.


text:
Kĩmenyithia
Athuri aramati Thingira nīhīndī maraharīrīria irua rīa 2017. Ūndū ūrīa ūrī mbere yao ihinda rīrī nī kīrīra gīa Aciari mweri 23.9.2017 na kīrīra kīngī gīa Aciari hamwe na atiiri mweri 11.11.2017.
Athuri aramati Thingira nīhīndī maraharīrīria irua rīa 2016. Ūndū ūrīa ūrī mbere yao ihinda rīrī nī kīrīra gīa Aciari mweri 30.7.2016 na kīrīra kīngī gīa Aciari hamwe na atiiri mweri 12.11.2016. Mūtaratara uhana ta ūū.
Rùrìrì Rwa Agikuyu Gùcokereria Ngoga
Gìkundi kia Aramati a Thingira nìkìhotorete kwarahùra rùrìrì rwa agìkùyù na njìra itiganìte. Njìra ìmwe ya kìgirarì nì irua rìrìa nìrio njikarìro ya ùndùire wa agìkùyù. Aramati a Thingira nìmanjìtie wìthagathagìri wa mambura maya marìa matanyìtwo mweri wa gatumu. Nìguo kùgìa na maciaro mega nomùhaka ihìì ciitù ikinyithio makinya mabacìrìre wega rìrìa marauma wana-inì nginya gùtuìka anake a muumo.
Thimù Cia Mùgìkùyù
Agìkùyù moi kùhitha ndia, matiùì kùhitha ùhoro
Ageni erì matirì ùtugire
Aka erì nì nyùngù igìrì cia ùrogi
Aka na ng’ombe itirì ndùgù
Andù matarì ndundu mahuragwo na njùgùma ìmwe
Andù me muoyo matiagaga wìra
Arùme marì rwamba
Cia athuri inyuagìrwo thutha
Ciakorire wacù mùgùnda
Kùīandīkithia Kwa Irua Rīa 2017
Fomu ya kùihùria ya kùīandīkithia kwa Irua rīa mwaka wa 2017 īī haha.
Imenyithia
- 1
- 2
- 3
Irua 2016
06-06-2016 Hits:1073 ìmenyithia Super User
Athuri aramati Thingira nīhīndī maraharīrīria irua rīa 2016. Ūndū ūrīa ūrī mbere yao ihinda rīrī nī kīrīra gīa Aciari mweri 30.7.2016 na kīrīra kīngī gīa Aciari hamwe na atiiri mweri...Thoma Maingì
Agikuyu Rite of Passage
19-11-2015 Hits:1512 ìmenyithia Super User
Agikuyu Rite of PassageThoma Maingì
Rùrìrì Rwa Agikuyu Gùcokereria Ngoga
16-07-2015 Hits:2042 ìmenyithia Super User
Rùrìrì Rwa Agikuyu Gùcokereria Ngoga Gìkundi kia Aramati a Thingira nìkìhotorete kwarahùra rùrìrì rwa agìkùyù na njìra itiganìte. Njìra ìmwe ya kìgirarì nì irua rìrìa nìrio njikarìro ya ùndùire wa agìkùyù....Thoma Maingì


text:
Githagathago kiria kigumiire uthamia wa andu kuuma mutitu-ini wa Mau gitiguthiraga giatira, thutha wa athuri a ndundu ya ruriri rwa ukabi gutongoria muingi kaunty-ini ya Narok gutabania mururungano wa thayu makionania kwaga kuiganira na uria uteti wuingiritio ndereti-ini ino. Othe aya ningi nimateteire kaunty kamicina George Natembea kumana na uria akoretwo agiukirirwo ni gicunji kia atongoria amwe thirikari-ini.
Maya magithiaga nambere ambunge kuma Rift Valley nimathiite nambere gutetera murugamo uria mathiite nambere kuiyukia ndereti-ini ino, makiuga mari na wuira mihang’o ndikoretwo igitabanio na njira iria yagiriire.


text:
Meru FmMeru Fm Business
Ngwataniro ya arimu ba KUPPET nikuuria ministry ya kithomo kubagaira kicuunci kia 18% ira ciitengeri cukuru cia Secondary
Ngwataniro ya arimu ba KUPPET nikuuria ministry ya kithomo kubaangaira kicuunci kia 18 kuuma kiri iyana ira ciitengeri thukuru cia Secondary kuonthe aa nthigurune. Mwandiki munene wa KUPPET Akello Misori auwite thukuru inyingi cia Secondary citikuitithia mitaratra yioo yantuku ontuku kumania nakuura kwa mbeeca.
Kinya kukari uu nauritie Minister wa kithomo Dr. Fred Matiangi kutiara mbeeca iuu ciukinyila thukuru cia secondary nikenda barea marandu yara bainayo.


text:
Nyumba ya mutongoria wa bururi niyugite niiganirite ni ikinya ria mutongoria wa bururi Uhuru Kenyatta ria kunanira njung’wa na mutongoria wa ngwataniro ya NASA Raila Odinga makiria ma kiumia kimwe kihituku. Ndumiriri ino irekereirio ni mwari wa nyina na Uhuru Christine Pratt hindi ya harambee kanitha-ini wa ACK mwena wa Kamangu kaunti-ini ya Kiambu.
Ndumiriri yake yukite riri a miceni a Metro World matugiirie itua ria miario gatagati ka atongoria acio eri makiuga ni ikinya rimwe ya kunyitithania akenya na kurehe kihonia kia ndugamano iria ikoretwo kuo.


text:
Kameme FmKameme Fm News
Kura cia u-president mwena wa Kiharu kaunti-ini ya Murang’a gũtanywo kwanĩrĩrwo ũmũthĩ thaa thita
Kura cia U-President gicigo-ini kia Umbunge gia Kiharu kaunti-ini ya Murang’a, itanyitwo kwanirirwo ithaa-ini ria thaa thita cia muthenya wa umuthi.
Abithaa munene wa kamiti ya IEBC mwena ucio Janet Mutie auga ati undu uyu ukurika thutha wa maabithaa ake aria me ceceni-ini kana Tallying Centre ya gicigo kiu kia Umbunge iria iri cukuru-ini wa muthingi wa Technology kwamukira Form 34A ciothe kuuma ceceni ciothe 214 iria iraikagirio kura.


text: Mihang’o ya kuhurukia muthikabu wa Diocese ya Eldoret Cornelius Korir nirikiriire. Mwiri wa muthibu Korir ukurutwo nyumba-ini ya aria akuo thibitari-ini ya Moi Teaching and Referral kuria ugutwarwo kanitha-ini wa Sacred Heart cathedral na muingi kuheyo kanya ga kuona mwiri ucio. Thutha ucio athikabu acio nimekurara kanitha-ini makihoya muira muthenya wa ruciu ukinye kuria mitha ingi igatabanio kiharo-ini gia Sports Club na gucoka gucokio kanitha-ini ucio niguo athikwo. Atongoria ngurani aria ni hamwe na President Uhuru Kenyatta niatanyitwo gugekinyia mathiko-ini macio.


text:
Kanitha wa Jesũ wa ma
"Kanitha wa Jesũ wa ma" nĩ kanitha wĩrũgamĩtie, wambĩrĩirio itũra-inĩ rĩa Beijing, bũrũri wa Caina, mwaka-ini wa ngiri ĩmwe magana kenda na ikumi na mũgwanja (1917). Ũmũthĩ, wĩna arũmĩrĩri ota gwata mirioni ĩmwe na nuthu, thĩiniĩ wa mabũrũri mĩrongo ĩna na matano, thĩ-inĩ wa thĩ ndaya ithathatu. Kanitha ũyũ umĩte thĩ-inĩ wa rũhonge rwa ũkristiano wa Pentecostal, rũrĩa rwa tungiruo mĩaka-inĩ ya kĩambĩrĩria, itĩna-inĩ rĩa mĩaka ya ngiri ĩmwe na magana kenda. Kuma mwaka wa ngiri ĩmwe magana kenda na mĩrongo kenda na mũgwanja-rĩ (1997), kanitha ũyũ nĩ wambĩrĩirio thĩ-inĩ wa bũrũri wa Afrika ya mũhuro. Matanyĩte kũhunjia ũhoro mwega kũrĩ thĩ ng'ima mbeere ya icoka rĩa keerĩ rĩa Jesũ. Ithomo nene cia kanitha ũyũ nĩ ta ũũ:
- Roho Mũtheru:"Kwamûkîra kwa Roho Mûtheru, hamwe na ûira wa kwaria na thiomi ng'eni-rî, nîkûo kîmenyithia kîa igai riitû rîa ûthamaki wa igûrû."
- Ũbatithio: "Ubatithio wa maaî nîguo thakaramendi ya kuoherûo kwa mehia na gûciarûo rîngî. Ubatithio ûcio wîkagwo kûndû kûrîa maaî monganîire, ta rûûî-inî, iria-inî, o na kana ithima-inî. Mûbatithania, ûrîa we ûkoragwo amûkîrîte ûbatithio wa maaî o na wa Roho Mûtheru-rî, niwe ûtongoragia ûbatithania ûcio rîîtwa-inî rîa Jesû Kristo. Nake mûndû ûrîa ûraamûkîra ûbatithio ûcio no mûhaka atobokio biû maaî-inî; mûtwe ûinamîtio o na ûthiû ûkarorio na thî."
- Gũthambia magũrũ: "Nayo Thakaramendi ya gûthambania magûrû, îhotithagia mûndû kûgîa ngwatanîro na Mwathani Jesû. Hamwe na ûguo, nîîtuîkaga kîririkano hingo ciothe atî mûndû no mûhaka agîe na kwendana, ûthingu, ûhoreri, wohanîri hamwe na ûtangata. Mûndû o wothe ûrîa wamûkîrîte ûbatithio wa maaî-rî, no mûhaka magûrû make mathambio rîîtwa-inî ria Jesû Kristo. Ngwatanîro ya gûthambania magûrû no îkagwo o hîndî o yothe îrîa njerekereru."
- Wamũkĩri
- Mũthenya wa thabatũ
- Jesũ Kristũ: Jesũ kristo owe kiugo ũrĩa wokire arĩ na mwĩrĩ, niakuire mũtharabaini niguo ahonokie ehia , na akiriũka mũthenya wa gatatũ na akiambata igũrũ matuini. Nowe wiki mũhonokia wa kirindĩ, ningĩ mũmbi wa igũrũ na thi, na nowe wiki Ngai ũrĩ wama.
- Kĩrĩkanĩro: Ibuku rĩrĩa ithĩru rĩa Ngai, rĩrĩ na kĩrĩkanĩro kĩrĩa gia tene na kĩrĩa kĩerũ, iria ciekĩrirũo ngoroinĩ cia andĩki ni Ngai, mandiko marĩa na nomo gĩthimi kĩa mũtũrĩre wa mũkristiano.
- Ũhonokio: Ũhonokio ũheanagwo na ũndũ wa wega wa Ngai, kũgerera witikio. Etikia no nginya mchokage roho mũtheru niguo mathingatage ũtheru, niguo matĩage Ngai na kwenda andũ.
- Kanitha
- Itua rĩa mũico


text:
Kameme FmKameme Fm News
Andu 2 gukua angi 13 kugurara kurumirira mutino wa barabara
Andu 2 ni makuire na angi 13 magurara kurumirira mutino ukuruhanirie matatu 1 na turera ituura-ini ria Mulili barabara-ini ya Makindu guthii Wote kaunti-ini ya Makueni utuku wa gukia umuthi.
OCPD wa Makindu Henriattah Wanyama augite matatu iyo iguthire turera iyo kuuma na thutha na gucungiriria ikuo icio 2 hau hau.
Kurerikana matatu iyo irakuuite etikia a kanitha wa ACK mwena wa Kazonzweni na maraumaga wuini wa nyimbo mwena wa Makindu na acio magurarite marathaitirwo thibitarini ya Makindu Level 4.


text:
Kameme FmKameme Fm News
Makiria ma ciana 20 cia kurura kuura kuuma mucii kuria marahetwo uikaro Eldoret
Makiria ma ciana 20 cia kurura mucii-ini wa Eldoret niciurite kuuma nyumba-ini kuria marahetwo wuikaro kurumirira birigiceni iria iratabanio ni thirikari ya kaunti ya Uasin Gishu ya kweheria ciana icio tauni-ini iyo ya Eldoret.
Abithaa wa ruhonge rwa ciana mwena ucio Julius Yator, arauga ona kuhana oro uguo nimambikite mitaratara mirumu ya gwethana na ciana icio akiuga matigute kioneki kiao gia kweheria ciana cia kurura mucii-ini ucio wa Eldoret.


text:
Kameme FmKameme Fm News
Ateti kwendekithia Kanitha Inyite itemi uteti-ini
Riri ndereti igii makanitha kunyita mbaru uteti ikoretwo igithii nambere, riu ateti matiganite nimeyumiritie kunyita ikinya riu mbaru . Akiaria kanitha-ini wa St Mary Catholic mwena wa Kiserian mumbunge wa Kajiado ya ithuiro Moses Sakunda hindi ya gutherio ni kamitii ya ithurano ta muhuraniri wa giturwa kiu keri ta mundu kiumbe oigite ti uru makanitha kunyita mbaru uteti kuona mena kihoto gia kunyita mabaru atongoria aria methuriire.


text:
Kameme FmKameme Fm News
Minista Fred Matiang’i kuurio akuruhania anyiti itemi mogaruruku-ini ma githomo
Mumbunge wa Shinyalu Justus Kizito, nioritie minista munyitiriri wa githomo Dr Fred Matiang’i, gukuruhania anyiti itemi othe mogaruruku-ini maria arathingatithia ruhonge-ini rwa githomo.
Kizito oho niamenereirie thirikari akiuga ikoretwo ikihingica aciari ati ni ikuriha githomo gia secondary giothe, ithenya-ini ria gutheria ati irarugamirirwo giothe hari thukuru cia secondary itari cia gukomwo.
Ihinda-ini o riu mubunge uyu wa Shinyalu nioritie minista wa maai Eugene Wamalwa guthamira ngwataniro-ini ya NASA akimwira ndari na mweke wa gucokio ndundu-ini ya aministamINIAZT.


text:
Kameme FmKameme Fm NewsKameme News
Ruto kuuria aria mataiganiire na migaire ya kigina kia maiganania maunanire njung’wa na agai a kio handu ha guthii igiti-ini
Munini wa mutongoria wa bururi William Ruto nioritie kaunti iria itaiganiire na uria kigina kia maiganania gikoretwo gikigaywo ciunanire njungwa na kamiti ya kugaya kigina gia bururi ithenya-ini ria kwambika ciira igoti-ini
Munini wa mutongoria wa bururi William Ruto nioritie kaunti iria itaiganiire na uria kigina kia maiganania gikoretwo gikigaywo ciunanire njungwa na kamiti ya kugaya kigina gia bururi ithenya-ini ria kwambika ciira igoti-ini. Ruto uria ukwaragia kigomano-ini kiria kirathii nambere gia kaunti iria ikoragwo ikigumirwo ni riua makiria augite ta thirikari nimehotorete kurekereria kigina gia kaunti icio no indi no muhaka mitaratara iria igathikitwo ikarumirirwo kuhitukira honge cia gigatiba.
Ihinda-ini oro riu Ruto nioritie atongoria a kaunti icio gukorwo na wuigiririki na makiria hari kigina kia maiganania kiria kaunti ingi itaamukagira.


text:
Kameme FmKameme Fm NewsKameme News
CS Henry Rotich gucemania na atongoria angi gwetha kihonia kia thogora wa maguta
Minister wa kigina Henry Rotich, speaker wa mbunge Justin Muturi na kamiti ya mbunge igii mbajeti nimacemanirie umuthi makigeria gwetha kihonia kurumirira nyongerera ya igoti kuri indo cia maguta na gicunji kia 16 hari igana.
Mucemanio uyu uukite thutha wa kiriro kia muingi guothe bururi-ini kia uria uhatiririkite kuumana na kuongerereka gwa mathogora ma indo.
Atongoria acio maramurika ringi mutaratara wa watho wigii kigina kana finance bill kamwiiria utwarituo kuri mutongoria wa bururi Uhuru Kenyatta niguo awikire kirore.


text:
Kameme FmKameme Fm NewsKameme News
CS Mwangi Kiunjuri gwikinyia mbere ya kamiti ya Senate iria iratuiria ngungo ya mbembe
Minista wa urimi Mwangi Kiunjuri ari mbere ya kamiti ya Senate iria iratuiria ngungo ya mbembe, thiku imwe tu thutha waake kuuga arakuuithio mutharaba utari waake.
Kiunjuri arahungwo mahuri thutha wa andu mataari arimi, kurihwo mamilioni ma mbeca, ithenya-ini ria kuriha arimi.
Hindi ya mambura ma Mashujaa, mutongoria wa bururi Uhuru Kenyatta nieerire Kiunjuri niwe ugukuuithio murigo, wona aaga kumburania turia nime turia twaarihirwo mamilioni ma mbeca, handu-ini ha arimi.
Masenator ningi nomareenda Kiunjuri ataaririe uria onjoria meetikiririo kuingiria mbembe kuuma mabururi ma nanja, na magithondeka faida ya makiria ma ciringi bilioni 16, ihinda-ini ria mwaka umwe.


text:
Mutongoria wa aria aingi mbunge-ini ya senate Kipchumba Murkomen na mumbunge wa Cheragany Joshua Kutuny, nimaugite gutiri na ngayukano o yothe thi-ini wa kiama kia Jubilee ona thengia ya atongoria matiganite aria manyitaga kiama giiki mbaru gukorwo magiikaniria miario iguru rigii ciiko cia ngukimio.
Ngucanio ino yaumanire na miario ya mutongoria wa aria aingi mbunge-ini ya kibururi Aden Duale na murunawe wa senate Kipchumba Murkomen makiregana na riendekithia ria president Kenyatta ria guthuurimwo kwa utonga na miikarire ya atongoria matiganite thirikari-ini.
Maina wa Mwangi na uhoro makiria.


text:
Kameme FmKameme Fm NewsKameme News
Ngari ciothe itakinyaniirie ikiro na makiria probox gutanywo kweherio barabara-ini wiki turorete
Ngari ciothe itakinyaniirie ikiro cia ukuui wa muingi na makiria muthemba wa Probox ni ikweherio barabara-ini kuuma muthenya wa jumatatu kiumia turorete.
Mukaana uyu urutitwo ni mwandiki mukaru ministry-ini ya ugitiri Dagitari Karanja Kibicho akiuga ngari icio ikoretwo igitabania biacara ya ukui wa muingi mugaru.
Oho niaugite aria maikaraga thitenji-ini cia ngari cia ukui wa muingi matari na wira wa kuruta maiya gwikora haceke.


text:
Kiama kia manathi guku bururi-ini nikiugite nigikururungana kiumia turorete kuhinga thibitari ya Chiromo kurumirira kuragwo kwa Faustine Mwadiro uria warathirwo ni murwaru muthenya wa gatatu kiumia-ini giki.
Nikiugite marenda mwene thibitari iyo, arangiri, undu umwe na uria waheanire rutha rwa murwaro ucio gukoma thibitari maikio ngono na gukinyio igoti-ini.
Oho nimateaniirie muhuhu ati nathi ucio nikwiratha erathire na makeruma kini matikuguagua nginyagia kihoto kionekane.
Mwihaki wa Kamau ari na uhoro ucio makiria.


text:
Kameme FmKameme Fm News
Mawira mamwe mararutwo ni raia a China mabatie kurutwo ni Akenya
Munini wa mutongoria wa bururi William Ruto nianyitite mbaru riendekithia ria mubunge wa Mathira Rigathi Gachagua ria kwendekithia mawira mamwe mamurikagwo ni akenya itemi-ini ria gutura mieke ya mawira kuri akenya aingi. Ruto arauga ihinda ni rikinyu ria bururi uyu kugathika mawatho ma kugitira utonga wa bururi. Aritie uguo hindi ya igongona ria kwamura athikabu matiganite mwena wa Karatina, Mathira kaunti-ini ya Nyeri.
Ihinda-ini oro riu Rigathi Gachagua niaugire ndari na uthu na raia a China no indi mutaratara wake wa watho urongoreirie gutigirira akenya nimatiga kugumirwo ni ukia ni kwaga mawira.
Nao atongoria ngurani ari hamwe na ngavana Mutahi Kahiga na senator Ephraim Maina nimagathiriirie deputy President niundu wa uria akoretwo akirugama na kanitha.


text:
Kameme FmKameme Fm NewsKameme News
Murutwo umwe uratanyitwo guika kigeranio gia KCPE gukorwo demu-ini akuite Laikipia
Murutwo umwe uria uratanyitwo gwika kigeranio gia KCPE thukuru-ini wa muthingi wa Ng’erechi mwena wa Matuiku kaunti-ini ya Laikipia niakuite na njira iri na kiriga thutha wake gukorwo aagite kwa ihinda ria thiku 5, na mwiri wake uronekanire muthenya wa ira ndemu-ini imwe hakuhi na kwao mucii. Agikira ndeto iyo mukonde hindi ya kurekereria kigerio kia umuthi, komicina wa kaunti iyo Onesmus Kyatha augite mwiri wa Anthony Wambugu wa ukuru wa miaka 16 na uria uraikara na cucu wao mwena wa Ng’arua riu uri mortuary-ini ya Nyahururu.
Ihinda-ini oro riu minista wa utamburukia wa maahinya Eugene Wamalwa, uria ugwikinyitie kaunti-ini iyo ya Laikipia augire ari na mwihoko munene na uria mihang’o ya igeranio kaunti-ini ino iratabanio


text:
Kameme FmKameme Fm News
Mumbunge wa Kuria East Maisori Marwa kwagira kiene riendekithia ria kunina icigo imwe cia umbunge
Mumbunge wa Kuria East Maisori Marwa niagiire kiene riendekithia ria kunina icigo imwe cia umbunge oro hamwe na kunyihia namba ya kaunti guku bururi-ini. Maisori arauga aikari aingi a icigo ngurani nimakoretwo magikinyirwo ni utungata uria wagiriire amu mena atongoria athure. Gukiri uguo riu niathingatite ambunge matikanyite mbaru mutaratara wa watho uria uhaririirio ni mumbunge wa Ndia George Kariuki wa kwendekithia kaunti inyihanyihio.
Ihinda-ini oro riu ikundi ngurani itari cia thirikari iria ni hamwe na Muhuri nicithomithitie muingi bata wa guthingata ihoto cia umundu. Hassan Abdille uria ni abithaa wa gikundi kia Muhuri arauga ikinya riu niriguteithia hari gutigirira andu nimakurana ihoto ciao.


text:
Kambi-ini ya kuhurana na murimu wa mukingo na gutherema kwaguo niundu umwe uria thirikari kuhitukira honge cia ugima wa mwiri ikoretwo ikirire kwa ihinda iraya hari guthara ruciu.
No kuringana na uthuthuria namba ya arume aria metikagira guthimwo murimu uyu ni nini muno ikiringithanio na namba ya atumia aria meyumiragia.
Kurumirira uthuthuria uyu ruhonge, ruria rwihokeirwo gutuarithia kambi-ini ino NASCOP riu rugite kambi-ini ino ni irongoreirie kwariria arume niguo metikire guthimwo amu guthimwo kwa atumia gwiki tikuiganu no kurabatara andu othe gukuruhanio.
Wangui wa Muiruri niwe utuhaririirie riboti ino.


text:
Kameme FmKameme Fm NewsKameme News
Acirithania 8 kwamurwo gutuithania maciira 4000 maria makoretwo matatuithanitio
Mucirithania wa igoti inene Luka Kimaru ni umwe wa acirithania anana aria matanyitwo gukorwo makiambiriria gutuithania maciira 4000, maria makoretwo matatuithanitio kwa ihinda ria miaka itano igoti-ini ria Eldoret.
Mucirithania munene David Maraga niwe wamurite acirithania atano aria mekunyitanira na majaji a igoti inene ria Eldoret aria nio Hellen Omondi, Olga Sewe na Stephen Githinji , gutuithania maciira macio kurumirira makaya ma muingi na mawakiri a gitaru kia North Rift.
Uu ni thutha wa uthuthuria kuonania igoti ria Eldoret niria keri hari igoti ria Nairobi na uingi wa maciira matatuithanitio. Zephania Yego ni muikariri giti wa kiama kia mawakiri LSK gitaru kia North Rift.


text:
Jaji munene David Maraga nioritie maabitha a borithi matumikire muingi hatari na muthutukanio.
Akiaria hindi ya kwihitithio kwa munini wa Inspeckta General wa borithi Njoroge Mbugua na George Kinoti, ta amemba a kamiti iria irumbuyagia mabataro ma maabitha a borithi bururi-ini, Maraga nioririe maabitha marutithanie wiira na Akenya kugacirithia ugitiri bururi-ini.
Akiaria igongona-ini riu, muikariri giti wa kamiti ya kurumbuiya mabataro ma maabitha a borithi Johnstone Kavuludi nioigite maabitha a borithi nimerutiire kurutira Akenya wira uria kwagiriire.


text:
Iria ria Olbolosat riria riri kaunti-ini ya Nyandarua ni ria mwanya muno ..Riri norio iria riria rionekaga gicigo-ini gia gatagati wa bururi na ningi iria-ini o riri nikuo mucii kwa nyoni mihiriga igana rimwe ria mirongo inana.
Uthaka wa iria riri ukahumbwo riri makiria ni ruru nguu nene iria ciikaraga iria-ini riri .
Na ta uria mwandiki witu Kariuki wa Wachira aratutariria iria riri ri ugwati-ini wa kuhuka kumana na uthukangia munene wa maria marigiciirie iria riri hamwe na wigwatiri wa icunji cia mugunda wa iria riri


text:
Kũrĩ aa Ndaramĩya, Muoyo wa Mũndũ Ũiganaine na wa Thiya
Mweri wa Mũthaatũ mwaka wa 2005, Tom Cholmondeley nĩ arathire na akĩũraga Samson Ole Sisina, na cira wake wa kũragana ũkĩrũgamio nĩ Mũtabania wa Ũcirithania wa Mũingĩ, Philip Murgor, na watho wa "nolle prosequi" (hatirĩ thitango), atĩ tondũ ndwarĩ na ũira mũiganu. Tom Cholmondeley nĩ etĩkĩrĩte atĩ nĩ we warathĩte na akoraga Ole Sisina.
Korwo Tom Cholmondeley nĩ oheirwo kũraga Ole Sisina mwaka wa 2005, Robert Njoya angĩrĩ muoyo ũmũthĩ. Ĩndĩ ndaigana kuohwo kana gũtunywo marũa ma gũkuaga mĩcinga. Kwa ũguo no tuge arĩa mamwĩtĩkĩririe gũthiĩ na mbere na gũkuaga mĩcinga, nĩ o maratũmire oragane rĩngĩ tondũ nĩ mangĩahotire kũgirĩrĩria ũragani ũngĩ ta ũcio.
Muoyo wa Mũndũ Ũiganaine na wa Thiya?
Tom Cholmondeley nĩ ekuoneka ndakũranĩte ũtiganu wa muoyo wa mũndũ na muoya wa thiya kana nyamũ ingĩ cia gĩthaka. Ararathire Njoya thutha wa kũmwĩcirĩria atĩ nĩ mũhĩti wa thiya, na mwaka wa 2005 aarathire Ole Sisina no ũndũ wĩgiĩ nyamũ cia gĩthaka "gĩake". Korwo aracirithĩrio bũrũriinĩ ũrĩa wa kĩhumo kĩao, kwa Ngeretha, o na no oherwo kũraga ngui ta icio igĩrĩ ararathanĩirie na Robert Njoya, tiga kũraga mũndũ. Hihi rĩu nĩ egũcirithio kana nĩ ekũrutwo o rĩngĩ na watho wa nolle prosequi (hatĩrĩ thitango) nĩ Mũtabania wa Mawatho Kenya, Amos Wako? Kwahoteka atĩa muoyo wa mũndũ ũigananio na wa thiya nĩ mbarĩ ya thetera, mĩaka 43 thutha wa wĩyathi?
Mũgũnda wa Gũtunyanwo
Mũgũnda wa Lord Delamere wagũrĩtwo 1903 nĩ Hugh Cholmondeley, Delamere Mbaroni wa Gatatũ, kuma gwĩ thirikari ya gĩkoronĩ, na wagũrĩtwo o hera ĩmwe kwa ĩka. Kwa ũguo wĩ wothe ĩka 100,000 wagũrĩtwo Ciringi ngiri ĩmwe. Na njĩra ngũhĩ, mũgũnda ũyũ nĩ gũtunywo watunyĩtwo mũingĩ wa Kenya!
Mũgũnda ũcio hamwe na mĩgũnda ĩngĩ mĩingĩ ta ĩyo ĩrĩa ĩ icigoinĩ cia Mũkuru wa Rift Valley, Rimuru, Laikipia, Taita Taveta, na kũngĩ kũingĩ, ndĩacokeirio thirikari ya Kenya thutha wa wĩyathi ta ũrĩa kwagĩrĩire, yatigĩirwo njiarwa cia thetera o na ĩ ya gũtunyanwo. Wĩra wa gũkũria mĩgũnda ĩyo hĩndĩ ya thetera warĩ wa burĩ na andũ aingĩ marutithagio wĩra ũcio na hinya me ndungata cia thetera icio tondũ maarĩhagwo kuma Ciringi 15 kinya 20 kwa mweri.
Lord Delamere we mwene nĩ we worĩtie thirikari ya gĩkoronĩ ĩtunye andũ a Kenya ithaka ciao nĩ guo metĩkĩre gũtuĩka ndungata mĩgũndainĩ ya thetera.
Rũruka rwa Kĩmbu Rũtithiragwo nĩ Mũng’ũng’ũitũ
Tom Cholmondeley, ti we wa mbere wa nyũmba yao kwenda kũrathana na kwagĩra andũ gĩtĩyo. Gukawe wa ithe, Hugh Cholmondeley, Delamere Mbaroni wa Gatatũ, aingĩraga mũkawa wa Norfolk na mbarathi na akaratha cuba iria ciothe akoraga methainĩ ya kwenderio njohi na akoiga andĩkĩrwo rĩthiti arĩhe.
Mũthenya ũmwe nĩ anyitire Mũnene wa mũkawa wa Norfolk arega kũmwenderia njohi na akĩmũhingĩra kĩheherio kĩa nyama ũtukũ mũgima akĩrarania na mburi ciarĩ thĩnje. Aarĩ ũmwe wa arĩa mambĩrĩirie kĩrabu gĩa kĩhũrĩro kĩa ngobu kĩa Mũthaiga, kũrĩa mathetera makũũranagĩria atumia ao, na kũrĩa ndawa cia gũthukia tombo cianeanagĩrwo mũrangoinĩ. Thetera iria ciakũũranagĩria atumia kũu ikĩnyuaga "champagne" hamwe na ndawa cia gũthukia tombo cietagwo cia Mũkuru wa Gĩkeno (Happy Valley). Ibuku rĩa Managĩ ma Erũ (White Mischief) rĩa James Fox, hamwe na thenema ya rĩtwa o rĩu, ciaragia ũhoro wa gĩkundi kĩu, waganu wa kĩo, na ũragani wa kĩo.
Watho wa Kenya nĩ Ũrũmĩrĩrwo Kaimana
Watho wa Kenya wagĩrĩire kũrũmĩrĩrwo kaimana cirainĩ wa Tom Cholmondeley, na oneka na mahĩtia atuĩrwo o ta ũrĩa andũ angĩ oragani matuagĩrwo Kenya. Mũingĩ wa Kenya nĩ ũgweterera kuona kana watho wa bũrũri wa guo nĩ ũgũthutũkania itonga na athĩni o rĩngĩ, ta ũrĩa kũrekio gwa Tom Cholmondeley oraga Ole Sisina mwaka wa 2005 kuonanirie.
Hihi Mũtabania wa Mawatho, Amos Wako, nĩ egwĩtĩkĩria watho wa Kenya ũrute wĩra wa guo?
Thaaai!


text:
Njamba iria ciaruiriire wiyathi wa keri wa bururi uyu na uria uikaine ta Saba Saba niicakaite kuongerereka gwa ciiko cia ngukumio na kuhaguka kwa ikiro cia muturire bururi-ini makiuga bururi wa Kenya uri na uhoti wa gukorwo utacukitie makinya marumu hari kung’ethanira na mathina maria makoragwo magumiire akenya.
Mwandiki witu Mwaura wa Gunya niaratucokia thutha miaka mirongo iri na inana mihituku muthenya ta wa umuthi riria njamba ici ciaruagirira wiyathi wa keri, na gututariria mitangiko miingi iria magereire niguo bururi uyu wiguatire wiyathi wa ciama nyingi cia kiuteti.


text:
Kameme FmKameme Fm News
Kiama kia aruti wira a university cia muingi, KUSU kuruta mukana wa kugoma
Kiama kia aruti wira a university cia muingi KUSU nikirutite mukana wa kuiga miiro thi thutha wa thiku mugwanja ciukite, angikorwo thirikari na arugamiriri a university icio matigukorwo mamurika mateta mao.
Mwandiki munene wa KUSU Dagitari Charles Mukhwaya arauga thirikari na kanju nene cia university cia muingi ni ing’athitie gwikira kirore ngirimiti iria ibatie kuhuthika ihinda-ini ria miaka ina.
Oho Charles niongereire kuuga nimehaririirie kurugamia mugomo ucio angikorwo thirikari ni igwitikira kuunanira njug’wa nao na kurutithia wira ngirimiti iyo marendekithia.
,


text:
|
|27 Views
Aruti wira a kambuni ya Signon Global Logistics nimaigite miro yao thi magiteta niundu wa mirutire miuru ya wira. Matongoretio ni David Oketch aruti wira acio nimaugite...
Read more
|
|17 Views
Ateti aria mahootirwo githurano-ini kinene nomarathii nambere gutwara mateta mao igoti-ini makienda gukanjwo kwa maumirira ma githurano. Aingi a ateti aya, mathiite igoti...
Read more
|
|6 Views
Onjoria a Juakali o undu umwe na mbeu njithi kuuma guku Nairobi , nimamenereirie itua ria ruhonge rwa guthuurima uigiririki barabara-ini NTSA, ria kuhe marua kambuni itha...
Read more
|
|11 Views
Mihang’o ya ukuui ni irathararire kwa ihinda barabara-ini ya kuuma Naikuru guthii Narok kurumirira guthuuka gwa barabara undu uria uracungiriirie makiria ma ngari igana...
Read more
|
|8 Views
Itu ria kieha niriragumiire famiri imwe mwena wa Navakholo kaunti-ini ya Kakamega thutha mwanake umwe wa ukuru wa miaka mirongo itatu na inana gutheca muru wa ithe na ic...
Read more
|
|11 Views
Ciana igiri ni irakuire na ingi ithathatu iria nikurigitwo irarigitwo thutha wa kuria matunda maria marekuiruo gukorwo mari na thumu. Ciana icio iria ciumite itûûra-ini r...
Read more
|
|4 Views
Maabatha a ugitiri nimaambiriirie uthuthuria kuumana na kuura kwa muhuraniri wa giturua kia MCA wodi-ini ya Kanyenya-ini mwena wa Murang’a Patrick Kahari Mwangi orire ki...
Read more
|
|1 Views
Hatiri nganja ciiho riu kamiti ya IEBC niyonanitie mehaririria makinyaniru hari gutabania githurano kinene tariki inyanya mweri-ini uyu. Uu ni thutha wa gicunji kia mbere...
Read more


text:
Minista wa githomo Dr Fred Matiangi niatitirithitie ati thirikari ndiracoka na thutha hari kurutithia mutaratra mweru wa githomo wira. Matiang’i augite uyu niundu makoretwo makirutira wira kwa ihinda na uguo gutiri na githgathago o giothe ta uria nyumba imwe cia mohoro ikoretwo ikimemerekia. Ona kuhana o uguo Matiangi augite mutaratara uyu uguthi ikinya kwa ikinya amu mutaratra uria urahuthika ihinda riri ugakorwo ugithira mwaka wa 2027.
Ihinda-ini o rui Matingi augite mutaratara ucio urongoreirie kugacirithia mathomo na miturire ya ciana na ati anyiti itemi othe nimarikitie gukuruhanio kuria kinya arutani aria megukorwo makiurutithia wira nimarikitie kwamukira mathomo.
Muikariri giti wa bodi ya ruhonge rwa kumurika mitaratra ya githomo bururi-ini Sarah Ruto augite mehaririria mothe ma kurugurio kwa mutaratara ucio nimarikite.
Mwena-ini wake mwandiki munene wa kiama kia arutani kia KNUT Wilson Sossion niaugite nimaiganiire na uria mutaratara ucio uhana na akoria arutani kunyitanira na ministry ya githomo kuurutithia wira.
Nake muikariri giti wa kiama-ini kia acabithia a mabuku bururi-ini Lawrence Njagi augite nimakoretwo magikuruhanio mutaratra-ini ucio na nimari na mabuku maratwarana naguo.


text:
Andu a wendi mwega gutuga ciana cia Redeemer children home
Andu a wendi mwega nimahumbite mothio ma ciana cia ndigwa mucii-ini wa Redeemer Children Home na gikeno thutha wao kumatwarira uteithio wa irio na indo ingi cia muthingi muturire-ini. Mucii uyu uria ukoragwo na makiria ya ciana 100 ukoretwo ukihoka uteithio wa andu a wendi mwega gutwarithia maundu maguo na mbeere.
The post Andu a wendi mwega gutuga ciana cia Redeemer children home appeared first on Mediamax Network Limited....
Published By: k24tv. - 6 days ago
- Older News
- Marwa gwathana aciari aria mataratwara ciana thuruku manyitwo k24tv. (Today) - Mutabania wa mihang’o ya thirikari Gicua- ini Nelson Marwa niathanite aciari othe aria mataratwara ciana ciao thukuru maikio ngono. Marwa utongoria wake ndugwitikiria ciana kwaga guthii thukuru ona thutha wa...
- Grisly details as California couple deny torturing children nation (Today) - David and Louise Turpin are accused of keeping their 13 children captive in their California home....


text:
MUGEECI WA KAMAANJA
Njamba nìyakiumagarire ìrorete na kwaa Mŭgeci. Ndaarì na kìeha tondu oigaga ati gŭthiì ni kuona, na mŭtŭŭri mŭno ndagaga.Tondu hihi tŭtirì hamwe, reke ngŭhe ŭhoro tŭtwarane. No nyambe ngŭŭmìrìrie ngwìre ati tondŭ kŭrìa tŭrorete nì kŭraya-rì, wee ndŭgathethŭke. Na wona ta ngŭhanyŭka ŭnjììre. Tondu mìtacŭ ndìkiiganainio.Ndìrakŭhe ŭhoro wa mwanake ŭgwìtwo Kamaanja. Kwao nì itŭŭra rìa Marobo hakuhì na Gìthooko. Nì mŭrìmo ŭŭrìa ŭngì wa Gìthaanjì. Gìthaanjì nì rŭŭì rwa kana uumììte Gìthongo ŭrorete Kìa Wandia. Kamaanja aari mwanake mŭceke. ŭceke ŭria ŭhaana ta mŭrimŭ. Nìkwerìkanaga atì nìangìehithire na itimŭ riake na ndŭmuone. No kìu no kìigaathi. Indi we, ha gŭcekeha aarì mŭceke. Ti kaingì angìoimagarire kwìna rŭhuho na ndakue mahiga eyongerere ŭritu. Muitha ona acekeha ta rŭkonda aari ngŭrŭ ta njeege ìnyite nì mŭtego. Nì oìkaine rŭngathio, ŭrŭme ona nguthi na riika riake nìrìamŭtììte nì gìtŭmi kìu. Kamaanja ndangìateire mahinda make na kwaria cia andu aria angì. Oigaga njukŭ na mucene ni mìgathì ya aka.Ona Kamaanja acekeha ŭguo ndagììte kŭgia na ŭthiu wa kwiyŭmbanira. Aari na thithi mŭkeŭku. Akagia na maitho mahanaga ta marona mŭndŭ kinya ngoro thìiniì. Angiakŭrorire ndaabucagia na ti andŭ aingì mahotaga kŭmŭrora na matiinamie maitho. Aarì na mìromo mìcomoku hanini, thia nyumiru, maniuru maambe, na matu mategaga ruhuho na heho. Ungiamuonire uthiu wi wiki no uuge ni theeru wona. Nikio nietagwo ni andu ‘thithi wa ngima.’No gutiri mundu ungietire kumwita uguo akiiguagwo niwe. Macharia wa Kimaachia amwitire uguo agikoma thibitari ciumia igiri. Kwirikanaga ati ni Ngai waregire naake aari wa kwambata. Hau nooho aarutire wathe wake na nikio ona umuthi athiaga agithuaga ta kuguru kumwe gwi gukuhi. Macharia eraga andu ati ni ngaari yamuguthire na ikiura. Nogetha erute thoni cia uria ahurirwo ni Kamaanja. Ona Kamaanja acekeha uguo aari murathime na njira ingi. Ngai ni Mugai na ndangikuhe ukomanie na ningi ndangikuima kaimana. Kamaanja ona gutwika ndangiaihuririe nyama mukuha, aari murathime na thiaka. Kwirikanaga ati Kamaanja akirua muruithia aamwiraga ati eherie guoko nigetha akirikirio, no nake Kamaanja akarigwo niki kiraria kingi tondu we enyitite njohero na moko meeri. Muruithia ndonete thiaka munene uguo, na ndaari wa njiigo ni aruithitie aingi, oonaga taari guoko anengeragwo.Hau tiho tuuma,Kamaanja niagithiire akioe Kabaca wa Gitati wakiniwe, tondu niwe maceeraga nake. Marikanirite macemanie Kianduma magomano ma njira ya Marobo na Mutarakwa. Kamaanja ti guoya aari naguo no ni kumenya ati mundu umwe ndehagirirwo njira. Nikio niakunyiire wakini-we ndeto iria endaga guthii gukundia Mugeci. Kabaca hake nionete na mauthi ati njamba niyacucitwo ni wendo wa Mugeeci. Ni aikaraga akihoyangaga kirira gikonii uuhi na agaikagia tumiario twa guthima woni wa Kabaca hari ndeto iyo. Na tondu mundu mugi ndari muhere wa uhoro, Kabaca ndangietire gŭthahia ndeto iyo, tondu ya gwithurira ndiri gorwe. We Kabaca aikaraga athimiire oro uguo etereire ciume na eene. Rumirira rugano tiruthiru................
KIAMBIRIRIA NGWACI NYIINGI
Muthoomi muugi, wi munyite ugeni rurenda-ini ruru. Ndina wihooko ati nitugutwarana hamwe rugendo-ini. Ndugathethuke tondu haria tuguthii he gatagiria. Ndigukuhumithia, ngugutwara o kahora. Ndukahikike tondu wakihota kuuna gikwa ihatha.Ningukuhe maingi, ma riu na ma tene. Nawe urore maria magoka. Ndukainire ihugo ta muka wi kironda, toboka kuo rwatua kubaca wamukirie, wahota kwiyumbanira. Mawooni nimatiganite ota uria mayu matiganite. Reke tuthii tukore njaamba, na ti njaamba nyamu, ni njaamba mundu.Thooma wiiguire......................


text:
MWAKA MWERŨ
Mũrata wakwa mũthomi mũgĩ, Tũrĩ kũrĩa thigũkũũ na twagĩkena o mũndũ na njĩra yake. Ndũrakĩrũgirie mwaka o wega? Rĩu mwaka ũrĩ gũka ũngĩ mwerũ. Rĩu kinya twatigana nĩtũgĩkoretwo na maũndũ maingĩ na angĩ magakorwo na ihinda rĩa kuga maũndũ marĩa megwĩka mwaka ũyũ na marĩa megũtigana namo. Ona ũgĩtiganaga na macio maku-rĩ, rekei tũnyitanĩre twĩ hamwe maya:
Tuge
O mũthenya ndũrĩtukaga itathomete kaũndũ kerũ
O mũthenya ndũrĩtukaga itateithĩtie mũndũ na kaũndũ kana kĩndũ
O mũthenya ndũrĩtukaga itekĩte ũndũ wa gũkũria mbeca ciakwa
Gũtirĩ mũthĩ ũgatuka itaumagarĩte gwetha indo
Gutirĩ mũthĩ ũgatuka njikaire thĩ njeterire ciume na igũrũ irĩ ndinangie
Gũtirĩ mũthĩ ũgatuka itoete kahiũ ngatinangie
Ndikona mũndũ akĩhĩtia njuge nĩ thĩna wake, njage kũmũrũnga
Ndikwendia ma yakwa
Ndigathurana na ũrĩa hũnĩtio nda
Ndigũtiga gũtuĩka mũgĩkũyũ
O mũthenya ndũrĩtukaga itahoete Ngai.
Gĩa na mwaka mwerũ mwega na tũtwarane hamwe rũrenda-inĩ rũrũ.
Roka rũciũ ũthome marĩa meho.
Thaai


text:
MŨGAMBO WA ŨRATHI
Ũyũ nĩ mũgambo wa ũrathi kuuma ngurunga-inĩ irĩ nguurio cia endi thayũ wa bũrũri. Mũgambo wa ũrathi ũroiga atĩrĩ, wĩmenyererei njũi iria iroka ciĩhumbite njuwa cia mbũri. Mbarĩki irĩ gũthĩo nĩgetha tũnua tũhakwo maguta. Mĩario mĩnyoroku ndĩrĩtĩraga tũnua-inĩ ona ngeithi nĩ ikũmata mũno. Rĩu ndũngĩhurĩrio rũkũngũ nĩ ũkũrio wakinya ha ngũkue. Rĩu no hingo ũgũthuthĩrwo ndotũ hena kĩrĩa gĩthũrimĩtwo. Ota ũrĩa ng’ombe iheagwo mbureni kana ndĩirĩ mĩru ĩgĩkamwo-rĩ, noguo onawe ũgũikĩrio tũrambuco ũheyane mũtĩ waku. No hĩndĩ ũkwĩrwo thũ ciaku nĩ irĩkũ, ta ũtaciũĩ na ta wĩ mũgeni kwanyu itũra-inĩ. Arĩa mũrĩyanagĩra na mũkanyuanĩra-rĩ, no hĩngo megũgũtuma ũthũ waregana nao.
No mũgambo wa ũrathi ũroiga atĩrĩ: Rũgamĩrĩra ma yaku, rũĩrĩra kĩhooto, wĩtiranie na ũthingu, regana na ungumania, rega mahaki, uici, ukabira, kũhatĩrĩria arĩa matarĩ na hinya, kararia rũitho, nguthi, mwitĩo, gĩcacĩ,ona mbaara ĩtarĩ kiene, ingata ũhahami wa indo cia mũingĩ, kuogomia kĩhooto, ka-mwene, na maũndũ mangĩ ta macio ma gũcokia bũrũri na thutha.
Mũgambo wa ũrathi ũroiga atĩrĩ, mwahanda mbeu hĩnju ĩgũkunũka na ĩcoke ĩtharare na ndĩkagĩa na maciaro. Na ningĩ mwĩmenyerere ingĩ ikunũkaga irurĩte wega igacoka gũciara nduutu. No nginyagia tũthuure o ĩrĩa njega ĩrĩa ĩciaraga o mahatha. O iria ingitiiria mbaa na riua. Mũciĩ ũĩyo nĩ mũrari ti mũroki, we niwe ũĩ thĩna wa gwaku mũciĩ na wa gwaku itũũra-inĩ, Na wee nĩwe wĩna kĩhooto gĩa kwaria na gũtarĩria ũrĩa ũkwenda mũtongoria eke. Itũra rĩngĩnyitana na riuge mabataro mao no mahote gũkumbaca mũtongoria na mamwĩre ũrĩa mekwenda eke nĩgetha mamũhe kura cio. No ũcio nĩ ũndũ ũngikwo no arĩa me ngwatanĩro. Kũngĩkorwo itũra o mũndũ no kũhuria na hake, mũkũhũna o hũni ya mũthenya ũmwe mũcoke mũtũũre mumaga mĩeũ mĩaka ĩtano.
Mũgambo wa ũrathi ũkoiga, arĩa mekwĩhũnia na njĩra ya kwendia ma yao marora. Arĩa mararora atongoria na ũkabira, marora. Arĩa magathurana na ũrĩa mũndũ ahũnĩtio nda marora. Arĩa makagũra ũtongoria na mbia marora. Arĩa magacaria ũtongoria na kũhenia mũingĩ marora. Nĩtũkĩrũgamiei kihoto na ũhoro wa ma. Nĩtũkĩnyitanei tũthuure o arĩa marĩ etigĩri Ngai na endi thayũ. O itũra o itũra rĩgĩe ngwatanĩro na rĩgĩe na ũiguano nĩgetha twĩninĩre thĩna.
Mũgambo wa ũrathi woiga atĩrĩ, twaga gũthurana twĩ kĩndũ kĩmwe, tũgaitĩrĩrwo irima rĩmwe twĩ kĩndũ kĩmwe.


text:
1 ŨRĨA warĩ o kuo kuuma kĩambĩrĩria, ũrĩa tũiguĩte, ũrĩa tuonete na maitho maitũ, ũrĩa tweroreire, namo moko maitũ makĩũnyitanga, Ũhoro-inĩ ũrĩa wĩ muoyo
2 (amu muoyo ũcio nĩwonithanirio, na ithuĩ nĩtũwonete, na tũkaheana ũira, tũkamuumĩrĩria inyuĩ ũhoro wa muoyo ũcio, o ũcio wa tene na tene; watũire gwĩ Ithe witũ, na ũkĩonithio ithuĩ);
3 ũrĩa tuonete na tũkaigua, o na inyuĩ nĩtũgũkĩmũũmĩrĩria, nĩ getha o na inyuĩ mũgĩe ngwatanĩro na ithuĩ; nayo ngwatanĩro iitũ nĩ ngwatanĩro na Ithe witũ, ningĩ na Mũrũ wake Jesu Kristo;
4 na tũkũmwandĩkĩra maũndũ maya nĩ getha gĩkeno giitũ kĩiganĩre.
5 Naguo ũhoro ũrĩa tũiguĩte kũrĩ we, ũrĩa tũgũgĩcoka kũmũhe inyuĩ, nĩ atĩrĩ, atĩ Ngai nĩ ũtheri, na thĩinĩ wake gũtirĩ gatuma o na kanini.
6 Twoiga atĩ twĩ ngwatanĩro nake, tũgĩthiaga o na nduma-rĩ, nĩ maheni tũkuuga, na tũtiĩkaga maũndũ marĩa ma ma;
7 no akorũo tũthiaga a na ũtheri, ta ũrĩa we arĩ ũtheri-inĩ, twĩ na ngwatanĩro, mũndũ na ũrĩa ũngĩ, nayo thakame ya Jesu Mũrũ wake nĩĩtũtheragia tũgathira wĩhia wothe.
8 Twoiga tũtirĩ na wĩhia nĩ kwĩhenia tũkwĩhenia, na ũhoro-ũrĩa-wa-ma tũtirĩ naguo ngoro ciitũ.
9 Twakiumbũra mehia maitũ, we nĩ mwĩhokeku, o na nĩ mũthingu, agatuohera mehia maitũ, na agatũtheria tũgathirũo nĩ maũndũ marĩa mothe matarĩ ma ũthingu.
10 Twoiga tũtiĩhĩtie, tũkũmũtua wa maheni, na ũhoro wake tũtirĩ naguo ngoro ciitũ.
1 Tũramwandĩkĩra Ũhoro ũkoniĩ Kiugo kĩa muoyo, ũrĩa ũtũire kuo kuuma o kĩambĩrĩria. We Kiugo, ithuĩ nĩtũmũiguĩte na nĩtũmuoneete na maitho maitũ, na tũkamwĩrorera o na tũkamũhuutia na mooko maitũ.
2 Hĩndĩ ĩrĩa muoyo ũcio waguũranĩirio nĩtwawonire, na nĩkĩo twaragia ũhoro waguo tũkĩmwĩraga ũhoro wa muoyo wa tene na tene, ũrĩa warĩ hamwe na Ngai Ithe, o ũrĩa twamenyithirio ithuĩ.
3 Ũndũ ũrĩa ithuĩ tweyoneire na tũkĩĩiguĩra nĩguo tũmũmenyithagia ũhoro waguo, nĩ geetha o na inyuĩ mũnyiitanĩre na ithuĩ ngwatanĩroinĩ ĩrĩa tũkoragwo nayo na Ngai Ithe na Mũũrũwe Jesũ Kristũ.
4 Tũramwandĩkĩra ũndũ ũyũ nĩ geetha gĩkeno giitũ gĩtuĩke gikinyanĩru.
5 Ũhoro ũyũ nĩguo ithuĩ twaiguire kuuma kũrĩ Mũũrũwe na nĩguo tũmũmenyithagia atĩ: Ngai nĩ ũtheri, na thĩinĩ wake gũtirĩ gatuma o na kaniini.
6 Tũngiuga atĩ twĩ na ngwatanĩro naake na tũkoragwo tũikarĩĩte o ndumainĩ nĩtũraheenania na ciugo na ciĩko ciitũ.
7 No tũngĩikara ũtheriinĩ, ta ũrĩa we arĩ ũtheriinĩ, tũrĩkoragwo na ngwatanĩro gatagatĩinĩ gaitũ, nayo thakame ya Mũũriũ Jesũ nĩrĩtũtheragia tũgathirwo nĩ meehia moothe.
8 Tũngiuga atĩ tũtirĩ na meehia nĩkwĩheenia tũkwĩheenia, na tũtirĩ na ũhoro wa ma thĩinĩ witũ.
9 No tũngiumbũrĩra Ngai meehia maitũ nĩegũtuohera na atũtherie meehia maitũ moothe, tondũ we nĩahingagia ũrĩa eeranĩire na nĩ wa kĩhooto.
10 Tũngiuga atĩ tũtiĩhĩĩtie tũgũtua Ngai wa maheeni na ũhoro wake ndũrĩ thĩinĩ witũ.
ADS


text:
Kihumo kia riri, thayu na utonga, we niwe ndehokeire uturo wakwa
Kirathimo giaku gitiri kieha, nanie ngitua itua gugwetagirira
Chorus
Ndaugire ndikaria thithino yene ati niguo njigire ciana muthithu
Ona ingiaga kumatigira kindu ningamatiga moko ini maku Ngai
Ndirathimaga aria oothe manumaga na thu ciakwa ndicitue arata akwa
Na aria manyariraga ndimarathime, na wona ndeka uguo nii ndimurathime
Chorus
Nguhoya ihoya ota ria Daudi, ndukanyime gia kuria Baba ngaiye
Na ndukahe nyingi ndiganirwo niwe, Baba no utume ndure wega ini waku
Chorus
Ningi ungindathima na utonga muingi ndukanareke hinyiririe muthini
Uthia uteithagia muthini guku thi, woigire niwe uthitithagia itemi
Chorus
Kihumo kia riri, thayu na utonga, we niwe ndehokeire uturo wakwa
Kirathimo giaku gitiri kieha, nanie ngitua itua gugwetagirira
Chorus
Ndirathimaga aria oothe manumaga na thu ciakwa ndicitue arata akwa
Na aria manyariraga ndimarathime, na wona ndeka uguo nii ndimurathime
Chorus x2


text:
Birigiceni kwambikwo gwethana na kimaramari Kigumo
Maabithaa a borithi kuuma ceceni-ini ya Kigumo kaunti-ini ya Murang’a nimambikite birigiceni kuhitana na mwikuirwo uria watharikiire abithaa wa borithi cia matuura na kumuraga tauni-ini ya Mariira. Kuringana na munini wa County Commissioner wa Kigumo Moses Mbaruku mwikuirwo uyu uria urekuirwo gukorwo ari mwendia wa ndawa cia kurebia atharikiire abithaa ucio muthenya wa aramithi kiumia kihituku mathaa-ini ...
The post Birigiceni kwambikwo gwethana na kimaramari Kigumo appeared first on Mediamax Network Limited....
Published By: k24tv. - 6 days ago
- Older News
- Wathani wa matuura gutabania birigiceni ya wendia wa njohi cia ibango,Naivasha k24tv. (Yesterday) - Ni kurari na gicanjama ituura-ini ria karagita Naivasha, hindi ya mungururio wa hi na hi wa gwethana na arugi o undu umwe na endia a njohi cia ibango iria ikoretwo igithondekerwo nyumba-ini...
- Kigumo Priest arrested for allegedly sodomizing 18yr-old boy k24tv. (3 days ago) - A catholic priest is being detained at Muthithi police station ,in Murang’a county for allegedly sodomizing a 17 year old boy . The priest based at Ndonga catholic parish was arrested...


text:
Nyambura wa Mburu na Mumbi.
Njitagwo Nyambura wa Mburu na Mumbi.
Guciarwo ni Mwenje Laikipia county, kurerwo ni ituura ria Munyu Ihindu Naivasha, Nakuru County. Githoomo giakwa kia muthingi thomeire Kinungi primary, ngicoka ngithii Mwiciringiri Secondary o kuu Naivasha. Ni ndacokire guthomera Kenya Institute of Mass Communication, County ya Nairobi na ngika kothi ya umemerekia niyo Diploma in Broadcasting Journalism.
Umemerekia ni wira uria nyendete muno na ndatuire ndiririirie kuuma ndio munini na nindiukenagira muno makiria hindi iria ndiramenyithia muthikiriria maria marahanika bururi-ini na nja ya bururi, kumucanjamura, undu umwe na kumuthomithia.
Ningurehagira tabarira ya Muririmbuko o muthenya wa jumamothi kuma thaa inya nginya thaa inyanya cia muthenya.
Na oho ningurehagira mohoro mahaririirie na uigiririku na nonii tabanagia mibango ya gugukinyiria mohoro na njira ya kiriu niyo Online Journalism na ni hamwe na rurenda rwitu niruo www.corofm.co.ke, Facebook page niyo CORO FM, na Twitter handle niyo @fmcoro omuthenya.
Thiini wa mubango uyu wa mohoro na njira ya kiriu nitugukinyagira we muthikiriria uri oharia uri thii yothe na ruthiomi rwa Gikuyu. Tukoragwo na mohoro ma mathako, tabarira, magongona na mangi maingi.


text: Athikabu atatu a kanitha wa Independent Pentecostal Church of Afrika AIPC aria makuiriire mutino-ini wa bara mwena wa Wamumu barabara-ini ya Embu guthie Nairobi tariki 29 mweri wa desemba mwaka muhituku nimeguthikwo umuthi. Igongona ria mathiku riratabanirio Maili Tatu county-ini ya Meru na thutha ucio Athikabu Phillip Kubai, Stanely Karuru na Moses Ntoeruri mathikwo mugunda-ini wa kanitha iria moimite. Atongoria ngurani aria ni hamwe na president Uhuru Kenyatta niekinyitie igongona-ini ria mathiko.


text:
Thukuru ya Acoki a MŨGĨ
Ciana cia Thukuru ya Acoki a MŨGĨ, Mũtũngũrũ, Kenya
Mũtabarĩra wa Thukuru ya Acoki a Mũng'eng'ano wa Ũrĩmi wa Gũtũũrithia (MŨGĨ) ũheaga ciana cia thukuru cia itũũra rĩa Mũtũngũrũ, thĩiniĩ wa Gatũndũ, Kenya, mweke wa gũthoma wega. Mũtabarĩra ũyũ wa thukuru ya acoki nĩ ũheaga ciana icio mweke wa gũkorwo na mabuku maingĩ nĩ guo ithome maũndũ maingĩ, igayane maũgĩ marĩa me mabukuinĩ macio, na igĩe na mĩtugo ya gũthoomaga kaingĩ nĩ guo ihote gũgatũũrania wega na andũ a kuma kũndũ na kũndũ.
Thukuru ya acoki a MŨGĨ nĩ mũtabarĩra wa Mũng'eng'ano wa Ũrĩmi wa Gũtũũrithia (MŨGĨ) ũrĩa ũtabanagĩrio rungu rwa Kĩambithia kĩa Wĩteithia na Wĩkũria wa Mumo. Kĩambithia kĩa Wĩteithia na Wĩkũria wa Mumo nĩ kĩmwe harĩ ikũmi iria arĩ cio itugĩ cia koine cia kĩambĩro kĩa wĩkũria. Thukuru ĩno ya acoki a MŨGĨ yambĩrĩirio mwaka wa 2009.
Thukuru ya acoki a MŨGĨ nĩ ĩhetwo mabuku ma ciana nĩ thukuru igĩrĩ cia Laramie, Wyoming: Snowy Range Academy, na Spring Creek Elementary School. Bengi ya First-Interstate Bank o ya kũu Laramie, na yo nĩ yateithĩrĩirie na mbeca cia gũtũma mabuku mamwe Kenya mweriinĩ wa Kanyua Hũngũ, 2009. Mabuku marĩa matigarire nĩ matwarĩirwo ciana Mũtũngũrũ mweriinĩ wa Gatumu 2010. Ciana cia thukuru ya acoki a MŨGĨ rĩu nĩ ikombagĩrwo mabuku maya igathomera mĩciĩinĩ ya cio. Gũkomberwo mabuku maya nĩ kũhotithĩtie ciana icio gũthoma mabuku maingĩ ma ciana marĩa na mo marateithĩrĩria gũkũria ciana icio mathomoinĩ.
Mweriinĩ wa Gatumu 2010, thukuru ya acoki a MŨGĨ nĩ yaheire ciana 90 iria yathomithĩtie 2009-2010 marũa ma wĩrutanĩria nĩ ũndũ wa gũthoma wega.
Kuma mweri wa Mũgetho 2011, thukuru ya acoki a MŨGĨ nĩ yambĩrĩirie mũtabarĩra wa gũteng'eria mathomo ma mathabu na Kĩngeretha harĩ ciana cia irathi cia 7 na 8 nĩ guo ihote kũhĩtũkaga wega kĩgerio gĩa Kenya Certificate of Primary Education (KCPE). Kũhĩtũka kĩgerio gĩkĩ wega na kuo nĩ kũrĩhotithagia ciana icio kwoyagwo mathukuru mega ma ngathĩ, na kwoguo ikahota kwambatĩria mathomo ma cio. Thukuru ya acoki a MŨGĨ ĩ na ciana 150 cia irathi 1-8 na arutani atatũ.